Osvježeno 3. april/travanj, 2014.\nJanukovičevi specijalci pucali na demonstrante u februaru\nVideo: Janukovičevi specijalci pucali na demonstrante u februaru\nPripadnici ukrajinske specijalne policijske jedinice pucali su i ubili nekoliko desetina ljudi na antivladinim demonstracijama u Kijevu u februaru, pokazuju rezultati preliminarne državne istrage. U izveštaju se tvrdi da su akcijama učestvovali i agenti ruske državne bezbednosti, što je Moskva demantovala.\nNekoliko ruskih bataljona u blizini ukrajinske granice uskoro će se vratiti u baze nakon završetka manevara, izjavio je u četvrtak ruski ministar spoljnih poslova. On je istovremeno zatražio odgovor od NATO o jačanju njegovog vojnog prisustva na teritoriji istočnoevropskih država.\nVisoka predstavnica EU za spoljnu politiku Ketrin Ešton (Catherine Ashton) je pozvala Rusiju da preduzme korake u cilju smirivanja situacije. Ona je istakla da odnosi Zapada sa istočnoevropskim zemljama nisu “ekskluzivni” i da one imaju pravo na slobodan izbor.\nUhapšeni pripadnici jedinice Berkut\nUkrajinski ministar unutrašnjih poslova Arsen Avakov rekao je da je 12 pripadnika rasformirane jedinice "Berkut" identifikovano, a da su trojica uhapšena. Istraga se odnosi na pucnjavu u ulici "Institutska" u Kijevu, gde je od 18. do 20. februara poginulo 76 ljudi. Avakov je naveo detalje jedne epizode gde je istraga utvrdila da je osam ubijenih demonstranata pogodjeno mecima iz iste puške. “Sve su koordinisali pripadnici snaga bezbednosti", rekao je Avakov.\n“Bivše vođstvo ministarstva unutrašnjih poslova i specijalnih službi, posebno jedinica Berkut, učinili su sve da onemoguće istragu. Spalili su odeću, bacili oružje i uništili dokumentaciju.”\nVršilac dužnosti ukrajinskog državnog tužitelja Oleh Mahnitski rekao je da su zatvoreni pripadnici specijalnih snaga unutar "Berkuta" koje se nazivaju "Crna jedinica". “Policijski službenici iz ove grupe obučavani su za specijalne operacije uključujući ubijanje ljudi. “Predsednička administracija ih je nadgledala”, rekao je Mahnitski.\nNajviši ruski zvaničnici su još od početka tragičnih zbivanja na Majdanu dovodili u pitanje sumnje da su za ubistva demonstranata odgovorne jedinice koje su se nalazile pod kontrolom tadašnjeg predsednika Viktora Janukoviča. Sa istom dozom skepse o najnovijim saznanjima o tome ko stoji iza ubistva nekoliko desetina demonstranata, oglasio se i šef ruske diplomatije Sergej Lavrov.\n“Ne želim da sudim koliko su kredibilne i utemeljene te tvrdnje. Na kraju one su u kontradikciji sa ogromnom količinom dokaza koji pokazuju nešto suprotno”.\nS druge strane šef ukrajinske državne bezbednosti Valentin Nalivajčenko je ustvrdio da su čak operativci ruske bezbednosne službe bili uključeni u planiranje operacija protiv demonstranata. On je rekao da je ruski FSB poslao tone eksploziva i oružja avionom u Ukrajinu optužujući svrgnutog predsednika Viktora Janukoviča “da je dao kriminalno naredjenje" za suzbijanje demonstracija u centru Kijeva. Rusija je odmah po objavljivanju ovih rezultata istrage demantovala optužbe da su njene službe bezbednosti učestvovale u Ukrajini, a svrgnuti ukrajinski predsednik Viktor Janukovič, koji se sklonio u Rusiju, odbacio je u više navrata ove navode. U najnovjem intervjuu ponovio je tvrdnju da je pucano sa zgrade koju su držali demonstranti.\nMeđutim, najnovji slajdovi i fotografije koje su predočene javnosti, jasno pokazuju odakle su dolazili hici policijskih snajperista koji su nevine građane Ukrajine poslali u smrt.\nLavrov: NATO snage u Istočnoj Evropi duže od dogovorenog\nGlavni sekretar NATO saveza Anders Fog Rasmusen odgovorio je na tvrdnje Sergeja Lavrova o dodatnim snagama Alijanse u istočnoj Evropi, što je po Lavrovu, kršenje medjusobnih dogovora.\n“Ovo je još jedan primjer ruske propagande i dezinformacija. Reč je o neutemeljenim interpretacijama Osnivačkog akta Rusija – NATO o čemu smo se s Moskvom dogovorili 1997."\n"Skrenuo bih pažnju da ne postoje nikakva ograničenja za dislociranje ruske vojske na teritoriji Rusije. Naši zapadni partneri priznaju da se u pravnom smislu tu ne pojavljuju nikakvi problemi", rekao je Lavrov, dodajući da "to aktuelne ukrajinske vlasti i njihovi pokrovitelji na Zapadu" pokušavaju da preuveličaju.\nRuski ministar je pozvao na ublažavanje retorike povodom vojnih vežbi koje Rusija održava u Rostovskoj oblasti. S druge strane, Lavrov se založio za strogo ispunjavanje odredbi Konvencije iz Montrea, kojom se ograničava težina i rokovi za boravak vojnih brodova u Crnom moru iz zemalja koje nisu iz crnomorskog regiona.\n"Naša pozicija je da Rusija i NATO moraju da poštuju određena pravila, uključujući Deklaraciju iz Rima i Osnivački akt Saveta NATO-Rusija, prema kojima nije dozvoljeno trajno (strano) prisustvo na teritoriji istočnoevropskih zemalja. Uputili smo odgovarajuća pitanja Alijansi i očekujemo ne običan odgovor, već odgovor koji će se u punoj meri zasnivati na uvažavanju pravila usaglašenih sa nama”.\nLavrov je ukazao da su u poslednje vreme američki vojni brodovi nekoliko puta produžavali boravak, pri čemu "ne uvek u skladu s pravilima" konvencije iz Montrea.\n"Želeli bismo da skrenemo pažnju američkoj strani i, naravno, Turskoj kao zemlji vlasniku moreuza da Rusija polazi od toga da sve odredbe Konvencije treba striktno poštovati. Mi ćemo to pratiti”.\nLavrov je istakao i da će Rusija insistirati na učešću svih političkih snaga i svih regiona u reformi ukrajinskog Ustava, koje ne treba da budu samo kozmetičke, već istinske i sveobuhvatne. To je, po njegovom mišljenju, neophodno za normalizaciju situacije u Ukrajini.\nKomentar Lavrova je usledio dva dana nakon što je NATO saopštio da suspenduje svu civilnu i vojnu saradnju sa Moskvom zbog aneksije Krima.\nKomandant NATO-a u Evropi, general Filip Bridlav izjavio je za Rojters da Alijansa trenutno radi na planu jačanja svojih istočnoevropskih saveznika.\nOn ističe da Rusija ima 40.000 vojnika raspoređenih duž granice sa Ukrajinom i da su oni u stanju da krenu u akciju 12 sati po izdavanju takvog naređenja.\nUprkos tvrdnjama Rusije da je počela da povlači svoje snage, još nema potvrda da je značajniji broj vojnika počeo da napušta pogranično područje sa Ukrajinom, rekao je Bridlav.\nEšton: Pravo istočnoevropskih zemalja na slobodan izbor\nVisoka predstavnica Evropske Unije za spoljnu politiku Ketrin Ešton izjavila je u Evropskom parlamentu da Zapad nastavlja da radi na smirivanju krize oko Ukrajine.\n“Naš prvi prioritet je i dalje deeskalacija krize i stoga pozivamo Rusiju da preduzme jasne korake u tom cilju. Jasno smo stavili do znanja da je za nas neprihvatljiv rusko kršenje suvereniteta i teritorijaonog integriteta Ukrajine”.\nOna je istakla da treba pronaći političko ali i ekonomsko rešenje za Ukrajinu kako bi postala ekonomski održiva i demokratska država koja može da ispuni težnje građana.\nFotografije povezuju Janukovičeve snage sa masakrom na Majdanu\nAmerički novinar Džejmi Detmer (Jamie Dettmer) kaže da fotografije koje su objavljene ovog vikenda u okviru njegovog istraživačkog priloga u online magazinu „The Daily Beast“ po svemu sudeći „otkrivaju istinu“ o tome ko je ubio 53 antivladina demonstranta na kijevskom Trgu nezavisnosti 20. februara.\nOn tvrdi da fotografije sugerišu da su ubice bile pripadnici ličnih snaga bezbednosti svrgnutog predsednika Viktora Janukoviča, a ne opozicionih frakcija koja je imala podršku iz inostranstva ili ekstremisti među samim demonstrantima, kako su poručivali iz Kremlja pripadnici srušenog Janukovičevog režima. Ceo tekst pročitajte OVDE.\nEštonova je kazala evropskim poslanicima da je EU spremna da potpiše Sporazum o pridruživanju sa Moldavijom i Gruzijom, podsećajući da je nastojanje da se sklopi isti ugovor sa Ukrajinom izazvao seriju događaja.\n“To znači da se danas suočavamo sa najtežom situacijom u našem susedstvu od kraja Hladnog rata. Kao što sam jasno predočila nebrojeno puta našim ruskim sagovornicima: naši odnosi sa našim istočnim partnerima nisu ekskluzivni. Ovim zemljama se mora omogućiti da same odluče o svojoj budućnosti, a za sve njih to znači uspostavljanje dobrih odnosa sa svojim susedima”.\nNASA suspendovala kontakte sa Rusijom\nAmerička svemirska agencija NASA suspendovala je kontakte s Rusijom, u okviru američkih sankcija prema Rusiji uvedenih posle ruskog pripajanja poluostrva Krim,\nsaopšteno je u Vašingtonu.\n"Pošto je Rusija povredila suverenitet i teritorijalni integritet Ukrajine, NASA suspenduje većinu svojih aktivnosti s Rusijom", navodi se u saopštenju te agencije.\nTo podrazumeva prestanak odlaska predstavnika Agencije u Rusiju, kao i dolaska predstavnika ruske Vlade u sedište NASA. Neće biti bilateralnih sastanaka, razmene komunikacije putem elektronske pošte, kao ni video konferencija.\nNASA će s ruskom agencijom Roskomos nastaviti samo saradnju u Međunarodnoj svemirskoj stanici.\nAmerički astronauti inače isključivo zavise od ruskog svemirskog broda Sojuz za odlazak na Međunarodnu svemirsku stanicu.\nRusija je sada jedina zemlja koja može da prevozi astronaute do Međunarodne svemirske stanice, pošto je povučen poslednji američki svemirski šatl u leto 2011. godine.\nSporazum o formiranju Evroazijske unije mogao bi biti potpisan tokom samita Rusija-Belorusija-Kazahstan, koji bi trebalo da bude održan u maju u Astani, izjavio je danas ministar spoljnih poslova Kazahstana Erlan Idrisov.\n"Ova godina biće obeležena činjenicom da se pripremamo da potpišemo sporazum o Evroazijskoj uniji. Sastanak od velikog značaja planiran je za kraj ovog meseca u Minsku, a potom krajem maja biće sklopljen trostrani sporazum u Astani. Na samitu ćemo razgovarati o formalizaciji konačnog dokumenta", izjavio je Idrisov tokom sastanka sa ruskim ministrom spoljnih poslova Sergejom Lavrovim.\nIdrisov je dodao da će potpisivanje ovog dokumenta otvoriti nove perspektive u odnosima između tri države.\nEvroazijska unija Rusije, Belorusije i Kazahstana trebalo bi da doprinese razvoju boljih ekonomskih integracija ove tri države, koje već sada imaju carinsku uniju.


KIC Pralipe - Pirot je nestranačko, nevladino i neprofitno udruženje građana, osnovano 20. 06. 2001. godine. Aktivisti ove organizacije žele da svojim radom doprinesu osnaživanju romske populacije i stvaranju uslova za integraciju Roma u društvenu zajednicu.\n•\tedukacija i poboljšanje opštih uslova života Roma,\n•\tedukacija žena i dece,\n•\tstvaranje uslova za brže i bolje savlađivanje jezika nastave\n•\tstvaranje uslova za predškolsko obrazovanje romske dece,\n•\trad na bržem zapošljavanju Roma,\n•\točuvanje kulture i tradicije Roma\n•\torganizovanje emisija o Romima na TV-u i radiju\n•\tafirmacija zdravog načina života kroz sport\nUdruženje je organizovalo obrazovne aktivnosti iz oblasti ekologije i očuvanja životne sredine. Pokrenulo je niz aktivnosti čiji je cilj komunalno uređenje romskog naselja. Učestvovalo je, zajedno sa ostalim nevladinim organizacijama iz Pirota, u antikorupcijskoj kampanji. Takođe, iniciralo je i raspravu o Zakonu o nacionalnim manjinama i Strategiji za smanjenje siromaštva na lokalnom nivou. Organizovali smo dva konsultativna sastanka na temu "Potencijali romske populacije u Strategiji za smanjenje siromaštva", gde su predstavnici romskih organizacija, lokalne samouprave i javnih institucija diskutovali na ovu temu i formulisali predloge za osnaživanje romske populacije.\nUz podršku IOM, a u saradnji takođe sa ICS-om, realizujemo projekat podrške Romima - žrtvama nacističkog progona. Projekat obuhvata 140 korisnika, koji dolaze u Društveni klub, i koji koriste usluge lekara, dobijaju lekove koji se inače ne mogu nabaviti besplatno, naočare, zubne proteze, slušne aparate, pakete hrane i higijenskih sredstava, drva za ogrev, a najugroženiji i hitnu finansijsku pomoć. Ipak, aktivnosti koje privlače najviše pažnje jesu izleti, posete drugim klubovima koji rade u okviru istog projekta, turniri u šahu i drugim društvenim igrama, ručni radovi, itd.\nPredsednik Upravnog odbora KIC "Pralipe"\n064 17 92 930


Nemci u Beograd stižu samo na dan, Zvezda juri milion evra - 02.12.2020, Sputnik Srbija\nNemci u Beograd stižu samo na dan, Zvezda juri milion evra\nBeograd će samo na dan videti fudbalere Hofenhajma, nemačkog kluba koji će u četvrtak od 18.55 igrati meč Lige Evrope protiv Crvene zvezde. 02.12.2020, Sputnik Srbija\nsport, fudbal, fk crvena zvezda, fk hofenhajm\n13:36 02.12.2020 (Osveženo: 13:41 02.12.2020)\n© REUTERS / DANIEL ROLANDHofenhajm, fudbaleri\nBeograd će samo na dan videti fudbalere Hofenhajma, nemačkog kluba koji će u četvrtak od 18.55 igrati meč Lige Evrope protiv Crvene zvezde.\nUprava nemačkog kluba je odlučila da ekipa u srpskoj prestonici provede samo dan, odnosno da stigne na dan utakmice i da se odmah vrati nazad.\nRazlog tome su pandemijske okolnosti, ali i činjenica da utakmica gotovo da nema rezultatski značaj za Hofenhajm.\nNemački predstavnik ima maksimalnih 12 bodova posle četiri odigrana kola i siguran je učesnik druge faze takmičenja.\nSa druge strane, Crvena zvezda je gotovo obezbedila „evropsko proleće“ i eventualnim povoljnim rezultatom u duelu sa Hofenhajmom će i potvrditi svoje mesto u najbolje 24 ekipe Lige Evrope.\nKako prenosi „Kiker“, nemački klub, koji ima velike probleme sa koronavirusom i zaraženim igračima, imao je jednodnevno putovanje i u Liberec, gde je u prethodnom kolu igrao protiv Slovana i pobedio sa 2:0.\n„Sada će uraditi isto, ali neće putovati autobusom. Čarter letom u četvrtak ujutru fudbaleri Hofenhajma će doći u Beograd. Let će trajati oko dva sata i ekspedicija će se odmah po završetku meča vratiti u Nemačku. Tim neće biti kod kuće do kasnih sati, ali će ipak spavati u svojim krevetima“, piše nemačka štampa.\nTrener Sebastijan Henes je izrazio želju da tim ostvari pobedu i da sa maksimalnim rezultatom ode u drugu fazu.\n„Sve se svodi na perfektan rezultat, to nam je cilj“, naveo je Henes.\nNerešeni rezultat u Beogradu Hofenhajmu obezbeđuje prvo mesto na tabeli, ali će i Crvena zvezda imati svoje ambicije, nagradu od 600.000 evra, ali i priliku da eventualnom pobedom većom od dva gola razlike osvoje grupu A i steknu pravo na nagradu od milion evra.\nUtakmica je na programu u četvrtak od 18.55 na stadionu „Rajko Mitić“ u Beogradu.\n► Ruše se snovi ruske Lokomotive koju predvodi Srbin\n► Zvezda pobedila Gent, veliki korak ka proleću


U Poljskoj treći dan preko 600 mrtvih u pandemiji koronavirusa - Izazov\nU Poljskoj je za poslednja 24 časa preminulo od kovid-19 626 osoba, treći dan zaredom rekordnih preko 600, dok su u testovima utvrđena 22.464 novozaražena koronavirusom, saopštilo je danas nove statistike poljsko Ministarstvo zdravlja.\nU bolnicama su trenutno 22.643 kovid-19 pacijenta, od toga 2.135 u teškom stanju na respiratorima i na raspolaganju za dalje pacijente slobodan ostaje 801 respirator.\nOd početka pandemije kovid-19 u proleće u Poljskoj koja ima oko 38 miliona stanovnika, do danas se koronavirusom zarazilo 819.262 ljudi, a preminulo je 12.714, dok se oporavilo 381.800 zaraženih virusom.\nPoljski premijer Mateuš Moravjecki najavio je da će najkasnije u ponedeljak predstaviti plan otvaranja privrede i popuštanja mera u narednim nedeljama i mesecima, ali ministar zdravlja Adam Njeđelski kazao je danas da Poljska još nije izbegla rizik da se mere pooštre i bude uveden tzv. nacionalni karantin, za koji je granica dnevni priraštaj oko 27.000 novozaraženih svakodnevno u toku nedelju dana.\n„Rizik da će biti proglašen nacionalni karantin je još veliki i trebalo bi da to imamo na umu. Dnevni priraštaj obolelih se stabilizuje ali i dalje imamo oko 20.000 i više novozaraženih dnevno. Leto i češki primer restrikcija koje su suviše brzo popuštene dao nam je lekciju da se brzo popuštanje odražava na visoke brojeve novozraženih“, kazao je ministar Njeđelski u intervjuu za poljski tabloid Super ekspres.\nČak i kad bi se dnevni priraštaji brzo osetno smanjili, po mišljenju ministra, ukidanje sanitarnih mera bilo bi preuranjeno.\n„Nažalost, ovi božićni praznici podsećaće na Uskrs koji smo takođe slavili u krugu najbižih“, rekao je Njeđelski i dodao da će objaviti preporuku da Poljaci slave Božić kod svojih kuća u krugu najuže porodice.\nU Češkoj koja se nekoliko nedelja u oktobru i novembru držala u vrhu crnih lista zemalja po statistikama dnevni priraštaja novozaraženih i preminulih u preračunu na 100.000 ili milion stanovnika epidemija kovid-19 koči toliko da vlada danas razmatra da Češka pređe iz najrizičnijeg, petog stepena sa najoštrijim merama stepen niže, a po riziku je na granici sa još manjim, trećim stepenom i neke mere u skladu sa novim epidemološkim sistemom PES popusti.\nTokom četvrtka je na testovima u Češkoj otkriven 6.471 novozaraženi koronavirusom, što je za 1.402 manje nego istog dana prošle sedmice, a aktivnih slučajeva je sada nakon nekoliko nedelja prvi put ispod 100.000, konkretno 95.501 od čega je u bolnicama 6.555 kovid pacijenata, dok je pre nedelju dana bilo hospitalizovano preko 7.000 osoba.\nTrenutno je u teškom stanju koje iziskuje intenzivnu negu ili respirator 919 pacijenata, a ministar zdravlja Jan Blatni saopštio je da Češkoj neće po svemu sudeći biti potrebne vojne poljske bolnice, u Pragu sa 500 ležajeva i u Brnu sa 300, ali ih neće ukidati do februara i ponudiće te kapacitete kao pomoć drugim zemljama.\nU četvrtak je u Češkoj preminulo 59 kovid-19 pacijenata čime je broj žrtava pandemije u Češkoj, koja ima 10,7 miliona stanovnika, porastao od proleća na 6.874.\nVlada će danas na sednici produžiti vanrednu situaciju zbog pandemije, stepen blaže od vanrednog stanja, za šta joj je blagoslov sinoć dao donji dom parlamenta, ali ne na daljih 30 dana kako je tražila vlada, već samo do 12. decembra.\nTakođe, pored popuštanja mera u skladu sa četvrtim stepenom kada se recimo policijski čas skraćuje i ne važi kao sada od 21 čas, već od 23 časa, vlada mora po jučerašnjem zahtevu parlamenta da reši kako da spreči da veliki nadnacionalni trgovinski lanci mogu da prodaju u svojim hipermarketima i obuću i odeću, dok su male i srednje češke radnje zatvorene zbog sanitarnih mera.\n„Mere po sistemu PES bi trebalo da traju do perioda pred Božić da se spreče gužve u radnjama zbog božićnih kupovina. Tako ćemo moći da regulišemo mere. U suprotnom bi uz poklone u radnjama kupili i virus i bolest“, kazao je ministar Blatni.


UEFA takmičenja Archives - Страница 4 од 8 - Balkan Sport\n„Večiti“ put do zajedničkog učešća u Ligi Šampiona!\nPost category:Fudbal/Nogomet/UEFA takmičenja\nPošto se sada više nego realno da Srbija zadrži 11 mesto koje donosi dva predstavnika u LŠ, naročito u svetlu toga da je dvanaestoplasirana Ukrajina ostala bez predstavnika u Evropi,…\nOno što je generacijama fudbalskih navijača u Srbiji zvučalo kao bajka koja se nikada neće ostvariti, postaje stvarnost! Još samo sledeće sezone Srbija će imati samo jednog predstavnika u kvalifikacijama…\nNestvarne obrane golmana Seville bacile u očaj igrače Dinama VIDEO\nDinamo je sinoć poražen od Seville rezultatom 3:1 u prvom meču šesnaestine finala Europske lige. Povela je Sevilla iz dvojbenog penala, siguran sa 11 metara bio je Ivan Rakitić. Dinamo…\nČeški najtrofejniji klub dočekao je Partizan u šesnaestini finala Lige Konferencija. Crno-beli su trijumfovali u gostima rezultatom 0:1 i ostvarili veliku pobedu u prvom meču. Partizan je bolje startovao. Već…\nKaos u Sevilli: BBB demoliraju grad\nDanas se u Sevilli igra sraz španjolskog velikana i najtrofejnijeg kluba u ovom natjecanju Seville i hrvatskog prvaka Dinama. Nažalost, kao i 2016. došlo je do nemira, te ovog puta…\nLiga Evrope – plej off, derbi u Barseloni!\nU četrvtak se igraju prve utakmice plej ofa, za plasman u osminu finala Lige Evrope. Sistem takmičenja je takav, da se u ovoj fazi sastaju trećeplasirani timovi iz grupne faze…\nNastavlja se Liga konferencija, Partizan gostuje Sparti iz Praga!\nNovoformirano UEFA takmičenje, Liga konferencija, ulazi u drugi deo svoje premijerne sezone. Posle jesenas odigrane grupne faze, na redu su borbe u plej ofu, koje će odrediti učesnike osmine finala.…\nSpektakl u Milanu, pogledajte sastave\nZa malo manje od pola sata započet će veliki dvoboj osmine finala Lige prvaka u kojem se sastaju Inter i Liverpool. Uzvrat se igra 8. idućeg mjeseca kada će se…\nZnaju gde će Mbape: Spiker pročitao njegovo ime, pa zapalio navijače protivnika (VIDEO)\nFudbaler Pari Sen Žermena vrlo je blizu odlasku iz kluba, pošto mu na leto ističe ugovor. Fudbalska javnost ga je već preselila u Real Madrid, tim kojem je Mbape dao…


source.ba | Gudeljević otkrila kada stižu Pfizer vakcine preko COVAX mehanizma\nGudeljević otkrila kada stižu Pfizer vakcine preko COVAX mehanizma\nMinistrica civilnih poslova u Savjetu ministara Ankica Gudeljević izjavila je danas u Sarajevu da bi u utorak, 4. maja, u BiH trebalo da stigne prvi kontingent vakcina Pfizer protiv virusa korona naručenih putem COVAX mehanizma.\nGudeljević je nakon primopredaje kineske donacije od 50.000 vakcina, novinarima rekla da je iz Kovaks mehanizma najavljeno da će naredne sedmice doći svih 106.000 Pfizer vakcina, ali ne istog dana.\n"Prvi kontingent trebao bi da dođe već u utorak, a ostale isporuke bi trebale da budu 7, 9. i 15. maja. Teško je sa sigurnošću reći jer sve zavisi od organizacije transporta", naglasila je Gudeljević.\nKada je riječ o dolasku vakcina proizvođača AstraZeneca, Gudeljevićeva je rekla da BiH nije dobila konkretan datum, već da je rečeno da bi vakcine trebale stići krajem aprila ili početkom maja, ali da se tačan datum još čeka.\nPrema njenim riječima, Ministarstvo civilnih poslova je uspostavilo je kontakt sa nekoliko proizvođača odobrenih u EU – Pfizer, Moderna, AstraZeneca i Johnson&Johnson, te da su neki razgovori već obavljeni.\n"Mi te razgovore ne obavljamo sasmostalno, već smo ih mi organizovali i pozvali predstavnike entiteta koji dogovaraju narudžbe i plaćaju vakcine. Za sada smo u fazi obavljanja razgovora. Najveći problem jeste što niko ne može da nam garantuje da ćemo odmah dobiti vakcine", pojasnila je Gudeljević.\nOna je dodala da će javnost biti upoznata čim bude konkretnih rezultata.\nUpitana o takozvanim "kovid pasošima", Gudeljević je navela da je BiH od EU zatražila nacrt prijedloga i potrebne informacije o tom pasošu, koji planiraju uvoditi, ukoliko dođe do usaglašavanja unutar Unije, kako bi se BiH mogla blagovremeno pripremiti.\n"Prema raspoloživim informacijama, to bi trebala biti legitimacija, koja bi imala čip ili bar kod sa informacijama o licu, da li je prebolovalo virus korona, da li je vakcinisano, odnosno da li posjeduje urađen neki test na prisustvo virusa korona", rekla je Gudeljević.\nTagovi: Ankica GudeljevićPfizer vakcineMinistarstvo civilnih poslova BiHCOVAX mehanizam


ROLAN GAROS: Pet setova i 6:0, Krajinović u drugom kolu, slavio i Kecmanović - ATP, Tenis\nHotSport»Tenis»ATP»ROLAN GAROS: Pet setova i 6:0, Krajinović u drugom kolu, slavio i Kecmanović\nROLAN GAROS: Pet setova i 6:0, Krajinović u drugom kolu, slavio i Kecmanović\nStrahinja Nikolić| 2019-05-27T14:30:20+01:00\t27. maja 2019. 14:41|0 komentara|HotSport\nFilip Krajinović savladao je Frensisa Tijafoa, 34. tenisera planete sa 3:2 u setovima i plasirao se u drugo kolo Rolan Garosa.\nPrvi set započeo je vođstvom Krajinovića od 2:0 nakon iskorišćene treće brejk lopte, zatim odbranjenom brejk-šansom Amerikanca za 3:0, pa još jednim brejkom u osmom gemu za 6:2 i 1:0 u setovima.\nU drugom setu Krajinović je odbranio dve brejk prilike u trećem, ali nije uspeo onu jednu u petom gemu za prednost Tijafoa od 3:2, što je sačuvao do kraja i poravnao na 1:1.\nAmerikanac je mogao do velike prilike za vođstvo u sedmom gemu treće deonice, kada je propustio dve brejk lopte, a kazna je usledila u narednom gemu. Krajinović je uspeo da tri puta dođe u situaciju da rivalu oduzme servis, to je uspeo u trećoj, i potom sa nulom došao do 2:1 u setovima.\nNo, umesto da sigurnom igrom nastavi da gradi put ka pobedi, dopustio je Tijafou brejk u drugom gemu, nakon čega nije uspeo da ozbiljnije pripreti, pa je nakon 6:3 pobenik odlučen u petom setu. A u njemu odlični Krajinović pregazio je današnjeg rivala, dopustio mu samo osam poena i sa 6:0 stigao do plasmana u drugo kolo.\nA u njemu će zaigrati i Miomir Kecmanović, koji je nakon početnih 6:0 dopustio Denisu Kuldi iz SAD da nakon po jednog brejka na obe strane u taj-brejku drugog seta izjednači na 1:1, potom i u trećem setu u kom je viđeno čak pet brejkova stigne do preokreta (7:5). Ipak, usledo je odgovor u vidu brejka u drugom gemu i prednosti od 3:0 u četvrtom setu što je bez problema Kecmanović pretvorio u 2:2, a zatim, nakon što je Kudla u šestom gemu odlučujućeg seta poveo 4:2, serijom od četiri vezana gema kompletirao preokret i stigao do plasmana u drugu rundu.\nTAGOVI: Filip Krajinović, Rolan Garos, Miomir Kecmanović


Trebinje: Festival folkora okupio 800 učesnika iz zemlje i regiona - Vijesti Srpske – Najnovije vijesti iz Republike Srpske\nNaslovna Društvo Trebinje: Festival folkora okupio 800 učesnika iz zemlje i regiona\nTrebinje: Festival folkora okupio 800 učesnika iz zemlje i regiona\nSvečanim defileom učesnika i nastupom u Dučićevoj ulici večeras je u Trebinju počeo osmi Međunarodni festival veterana folklora, izvođačkih ansabala, pjevačkih grupa i solista „Veče folklora pored Trebišnjice“, a ovogodišnja smotra okupila je 800 folklorista iz BiH i regiona.\nU ime organizatora Ansambla nacionalnih igara „Јovan Dučić“ Nebojša Ratković se zahvalio gradu Trebinju i Elektroprivredi Republike Srpske koja je kao generalni sponzor dala podršku Festivalu.\n– Spojili smo mladost i iskustvo ovdje se na sceni prikazuju izvođački A sastavi, vokalne grupe, solisti, ženske i muške pjevačke grupe koji će da prikažu večeras šta su donijeli iz svojih krajeva – kaže Ratković.\nRatković je istakao da je Festival takmičarskog i revijalnog karaktera, a najboljima će sutra biti uručene zlatna, srebrna i bronzana statua Јovana Dučića.\nOn je dodao da će prvi put nagrada Јovan Dučić biti dodijeljena i najboljem orkestru.\nZamjenik gradonačelnika Trebinja Dražen Bošković rekao je novinarima da je nakon godinu dana ovaj festival prvi međunarodnog karaktera koji se održava u široj regiji, te da će veliki broj kvalitetnih ansambla prezentovati u Trebinju šta znaju i kako čuvaju folklor, kulturu i tradiciju.\n– Grad Trebinje je dao maksimalnu podršku Festivalu u saradnji i organizaciji sa Ansamblom nacionalnih igara „Јovan Dučić“. Očekujemo da će učesnici prezentovati bogato kulturno-istorijsko nasljeđe i tradciju srpskog naroda u Trebinju, a kasnije u svojim sredinama i u široj regiji – rekao je Bošković.\nPredsjednik Kulturno-umjetničkog društva „Pionir“ iz Zrenjanina Radovan Moldovan rekao je novinarima da mu je drago da su ponovo u Trebinju, te da će se večeras predstaviti igrama iz Banata, a sutra rusinskim.\nSvečani defile učesnika festivala ulicama Trebinja planiran je i za sutra od 19.00 časova, a od 20.00 časova i koncert u Dučićevoj ulici. U slučaju kiše ove manifestacije biće održane u Sportskoj dvorani „Miloš Mrdić“.


20:30 >> 15:35\nNapredak medicine je fascinantan, zahvaljujući tehnološkim dostignućima i brzini interneta hirurzi mogu da operišu pacijente udaljene hiljadama kilometara o\nČak i najveći skeptici moraju da priznaju da je u poslednjih nekoliko decenija medicina vrtoglavo napredovala, a zahvaljujući tome mnoge\nbolesti su izgubile epitet „neizlečive“.\nNove tehnologije omogućavaju da se sada izvode i operacije na daljinu. Godine 2001, hirurzi u Njujorku su pacijentu u Francuskoj uklonili žučnu kesu koristeći robotski sistem sa daljinskim upravljanjem. Operacija poznata pod nazivom “Lindberg” bila je prva takva telehirurgija na svetu.\nOd tada pa do danas, hirurzi su dobili novu tehnologiju uz koje mogu da obavljaju veoma komplikovane operacije na daljinu.\nKineski hirurzi su 2019. godine, pomoću 5G tehnologije, uspešno izveli dve operacije nad pacijentima koji su bili udaljeni nekoliko hiljada kilometara od njih. Prvo je hirurg iz Pekinga operisao jetru pacijentu u Šenženu, udaljenom 2.200 kilometara.\nPotom je hirurg Ling Žipej, iz klinike na ostrvu Hajnan, ugradio neuralni stimulator u mozak pacijenta u pekinškom kliničkom centru, udaljenom 3.000 kilometara. Pacijentu sa Parkinsonovom bolešću u Pekingu bila je potrebna operacija, ali nije mogao da odleti za Hajnan. Ovakve, uspešne operacije, omogućavaju ljudima da potencijalno smanje svoje lekove i poboljšaju kvalitet života.\n“Truju nas bojnim otrovom, korona ne postoji”: Kako epidemija neproverenih vesti utiče na našu psihu\nU toku prošle godine, otorinolaringolog iz Milana je demonstrirao operaciju na lešu udaljenom nešto više od 14 kilometara. Operacija na glasnim žicama je izvršena uz pomoć robota i 5G mreže, zbog čega se kašnjenja mere u milisekundama.\nZa izvođenje ovakvih operacija je ključna brzina veze između hirurga i robotizovanih instrumenata, a to nije moguće bez 5G tehnologije, koja je kod nas već označena kao nepoželjna, iako se nismo ni upoznali sa njenim mogućnosti i prednostima.\nSmatra se da bi ovakav vid lečenja znatno poboljšao stanje kardiovaskularnih pacijenata, naročito nakon infarkta, kada je hirurška intervencija neophodna a često nemoguća, jer se čeka prevoz bilo kolima hitne pomoći ili helikopterom, a svako kašnjenje povećava rizik od smrtnosti. I to je samo jedan od bezbroj razloga i načina primene koji se još uvek istražuju. Ono što je sigurno i što se već primenjuje u nekim delovima svete jesu medicinska dijagnostika i nega na daljinu.\nApple predstavio novi iPhone 13: Baterija duže traje, a najveća izmena tiče se kamera (FOTO)\n5G Medicina operacije na daljinu roboti


Glavna stranica Rešenja Industrijska rešenja\nGlobalno prisustvo kompanije Softline dokaz je njene jedinstvenosti i upućenosti u najbolje industrijske prakse, što joj omogućava da stečeno iskustvo primeni na svakom tržištu i njegove pogodnosti približi i korisnicima iz Srbije.\nDigitalna transformacija je (slično kao i oblak) mnogo brže postala marketinški slogan nego svakodnevna stvarnost. Međutim, informaciona tehnologija je danas svuda pronašla svoje mesto, od frizerskih salona do benzinskih pumpi, a njena digitalna rešenja postaju neophodna za konkurentnost na tržištu i lakši rad korisnika.\nGlobalno prisustvo kompanije Softline dokaz je njene jedinstvenosti i upućenosti u najbolje industrijske prakse, što joj omogućava da stečeno iskustvo primeni na svakom tržištu i njegove pogodnosti približi i korisnicima iz Srbije. Naš globalni uspeh predstavlja prednost i kad je reč o izboru dobavljača, jer je naša kompanija u mogućnosti da se opredeli za najbolja rešenja i isporuči ih svojim korisnicima.\nNekoliko primera iz našeg portfolija:\nIzuzetan napredak poslednjih godina postignut je u oblasti mašinskog vida i kamera, zbog čega sada možemo da odgovorimo i na najsloženija pitanja. Sada nam je izazov da utvrdimo kako da dobijene informacije ugradimo u poslovne procese. U saradnji sa drugim nezavisnim proizvođačima softvera, kompanija Softline pravi sisteme koji, na primer, proveravaju da li radnici nose zaštitnu opremu pre nego što uđu na gradilište, sisteme koji u tržnim centrima prikazuju oglase za procenjeni pol ili uzrast posetilaca, ili čak one koji mogu da proveravaju kvalitet novih proizvoda.\nKompanija sada nudi razvojna rešenja za istočnoevropsko tržište pomoću kojih će digitalna transformacija olakšati čekanje u redovima. Usluga dostupna na pametnim telefonima omogućava izdavanje karata za čekanje u redu, zbog čega se poboljšava iskustvo korisnika, a investiranje u infrastrukturu objekta postaje nepotrebno.\nRegionalna razvojna rešenja obuhvataju i pametna polja za pretragu u veb-prodavnicama, što virtuelnim korisnicima olakšava pronalaženje, a operatoru veb-lokacije obezbeđuje obiman skup podataka. Prediktivna funkcija za upis pomaže korisnicima da pronađu baš onaj proizvod koji su tražili, a ako on u tom trenutku nije dostupan, nudi se njegov najbolji ekvivalent.\nProblem rada i kontrole sistema informacionih tehnologija još uvek nije u potpunosti rešen: razlike između projektovane i stvarne arhitekture postaju očigledne tek kada dođe do greške. Rešenja nove generacije mogu sada da pomognu i u ovakvim slučajevima – na primer, obezbeđuju detaljniji uvid u mrežni saobraćaj, virtuelno okruženje i rad aktivnih aplikacija, pri čemu koriste podatke sa nekoliko hiljada virtuelnih senzora.


SMEDEREVO: Raste broj zaraženih u Železari, virus se širi gradom\nBraničevski okrug nema više nijednog pozitivnog na Kovid-19, izjavila je direktorka Zavoda za javno zdravlje Požarevac Ana Jovanović. Sa druge strane, u Podunavskom okrugu se beleže novozaraženi. U tekstilnoj fabrici “Kajzen” u Smederevu registrovano je ukupno 30 pozitivnih. Takođe, u fabrici “Rosa Katene” šest, “Luka fudu” 21, PKC jedan, “Metoksu” jedan, u Euro banci tri… […]\n“NEVIĐENO ZLO!”: Srbija žestoko reaguje na njene užasne reči!\nNakon što je državna sekretarka MUP Biljana Popović Ivković, tokom gostovanja u jutarnjem programu, osnivaču Fondacije “Tijana Jurić” Igoru Juriću postavila sramno pitanje “gde je bio kada je njegova ćerka ubijena”, društvene mreže usijale su se od zahteva za momentalnu ostavku sekretarke policije. Ivković Popović se od gostavanja nalazi na meti kivnih građana, koji su […]


Šta bi bilo... NATO pokorio Kosovo i izbio na Dunav — Vojvodina je nezavisna! (video) - 25.11.2018, Sputnik Srbija\nUdarom iz pravca Mađarske i Rumunije, NATO snage su izbile na Dunav. Vojvodina je proglasila nezavisnost i istog dana postala članica EU. NATO već vlada... 25.11.2018, Sputnik Srbija\nanalize i mišljenja, intervjui, srbija, vojvodina, novi sad, nemanja starović, nato\n19:07 25.11.2018 (Osveženo: 14:54 30.08.2021)\nOvo je radnja novog romana, detektivsko-političkog trilera istoričara i pisca Nemanje Starovića „Podeljeni grad“. Dešava se u 2018, na stotu godišnjicu prisajedinjenja Vojvodine Srbiji, a govori o borbi obaveštajnih službi sa političarima i kriminalcima, informatičkim stručnjacima, navijačima i narkomanima, o ljudskom dostojanstvu i manama, patriotizmu i izdaji, hrabrosti i konformizmu, dovitljivosti i obmanama, ucenama, malom čoveku koji sticajem okolnosti postaje značajan i čini velika dela.\nStarović za Sputnjik kaže da smo se nedovoljno u književnosti bavili NATO agresijom na Srbiju i Crnu Goru i da mu je bilo izuzetno važno da se udalji od klasičnog pristupa. „Kroz istorijski kontrafaktualni esej hteo sam da istražim kako bi izgledalo da su se događaji 1999. godine odvijali nešto drugačije, da je agresija potrajala duže, da je okončana kopnenom invazijom i da je usledilo otcepljenje većeg dela Vojvodine od Srbije“, objašnjava autor.\n„Želeo sam da se u ’Podeljenom gradu‘ poigram sa žanrom alternativne istorije, koji je prilično popularan u svetu u poslednje vreme u literaturi, ali i u TV serijama i filmovima. Taj žanr je pre svega književni i oslanja se na sve popularniju disciplinu, kontrafaktualnu istoriju, čime se, u principu, istoričari ne bi smeli baviti, ali istražujući na taj način možemo doći do boljih zaključaka o onome što se zaista desilo. Ljudi ne vide stvarnu vrednost nečega dok to ne izgube“, kaže Starović.\n© Sputnik / Srđan MilovanovićŠta se desi kad NATO iz Mađarske i Rumuinije udari na Vojvodinu, kad je Dunav granica, Petrovaradin u Srbiji, a Novi Sad u nezavisnoj Vojvodini...\nŠta se desi kad NATO iz Mađarske i Rumuinije udari na Vojvodinu, kad je Dunav granica, Petrovaradin u Srbiji, a Novi Sad u nezavisnoj Vojvodini...\nInspiraciju za određene likove našao je u realnom životu, ali nije u potpunosti oslikavao stvarne osobe. Glavni lik romana, sitan švercer Boškan, upada u mrežu obaveštajnih službi NATO-a i Srbije, a sve u okvirima nedovršenog društva u kom traje dugogodišnja borba za uticaj Zapada i Rusije, Srbije i Vojvodine — za prevlast i teritoriju, uz korišćenje klasičnih špijuna, savremenih tehničkih sredstava, šifri, medija, spinovanja i gerilskih akcija.\nRadnja nije slučajno smeštena u Novi Sad sto godina od prisajedinjenja Vojvodine Srbiji, ona treba da nas podseti na značaj i veličinu tog istorijskog događaja. „Verujem da je prisajedinjenje Vojvodine iz 1918. godine trajna tekovina“, kaže Nemanja Starović.\n„Verujem i da sada ne postoje sagledive okolnosti koje mogu nešto tako da relativizuju, za razliku od svega ostalog, pa čak i od prisajedinjenja Kraljevine Crne Gore, da ne govorim o drugim, zapadnim ’prečanskim‘ krajevima. Često postoji taj bauk separatizma, ali ako svedemo to na političku ravan, ne postoji nijedan poslanik vojvođanskog parlamenta, a niko ni od 250 članova Narodne skupštine se ne zalaže za otcepljenje severne srpske pokrajine, tako da su ti procesi, na sreću, ipak ireverzibilni“, kaže on.\n© Sputnik / Srđan MilovanovićNemanja Starović, istoričar i pisac.\nNemanja Starović, istoričar i pisac.\nStarovićev prvenac ’Sa druge strane‘ takođe je priča o Novom Sadu koja se dešava u zamršenom čvoru vremena, u paralelnoj dimenziji. „Kažu da bi pisac trebalo da piše ono što najbolje poznaje, shvatio sam da treba da dam neku vrstu omaža svom gradu“, govori nam autor.\n„Želja mi je da ova dva romana jednog dana budu deo trilogije koja će biti posvećena mom rodnom gradu. Dobio sam brojne komentare da je knjiga zapravo gotov scenario za film ili televizijsku seriju, što je svakako posledica tehnike pisanja koja se u velikoj meri poklapa sa televizijskim i filmskim scenarijima, kroz mnogo kratkih rezova i scena. Nadam se da će inspirisati i nekog iz televizijske ili filmske industrije“, kaže pisac ovog zanimljivog alternativno-istorijskog romana.\nSjajan zaplet i uzbudljiva radnja, kratki, gotovo filmski dijalozi, čitaoca Starovićevog romana pretvaraju u detektiva, a rasplet mu ostavlja mogućnost da na kraju i sam postane pisac ili režiser. Književno delo nastavlja svoj život i nakon što je pisac odložio pero.\n© Flickr / Aleksandar CocekVećina Kineza koji dođu u Beograd obavezno poseti i Novi Sad.\nVećina Kineza koji dođu u Beograd obavezno poseti i Novi Sad.


Zemlja Gruva u Zelenom zvonu - Rock SvirkeRock Svirke\nZemlja Gruva u Zelenom zvonu\nU subotu, 14. januara u klubu „Zeleno zvono“, beogradski sastav Zemlja Gruva odrzaće svoj prvi klupski nastup u Zrenjaninu sa početkom u 22h.\nZemlja Gruva je bend iz Beograda, koji radi u sklopu Gruvlenda, grupe entuzijasta koji žele da promovišu muziku i ostale stvari vezane za muziku i javne nastupe. Trenutno su najmnogoljudniji bend od čak 11 članova. Ovaj specifičan po mnogo čemu bend, pored raznovrsnih muzičkih stilova najviše je prepoznatljiv po odlično uklopljenom vokalnom trojkom Zoe Kidah, Konstrakta i MC Milovan koji su bez obzira na različite muzičke ukuse i načine pevanja, savršeno uigran tim. Na sceni su prisutni više od 10 godina, a publici su poznati po saradnji sa bendom Mistake Mistake, sa kojima su nastupali ispred poznatih imena kao što su Prodigy, Punjabi MC, Kosheen, Capleton i dr.\nParolu pod kojom nastupaju „Strogo đuskanje, do poslednje kapi znoja“ sigurni smo da će opravdati.\nKarte za ovaj koncert po pretprodajnoj ceni mogu se svakodnevno kupiti u Pozorišnom klubu „Zeleno zvono“.


Olimpijske igre počeće 23. jula, a Paraolimpijske mesec dana kasnije - 24. avgusta, prenosi BBC.\nVećina građana Japana protivi se održavanju Olimpijskih igara u godini koja je ovog petka počela, kako pokazuju istraživanja javnog mnjenja. Oni smatraju da je bolje da se Olimpijske igre otkažu ili pomere, ali japanski premijer ističe da će one predstavljati „simbol globalne solidarnosti”.\nU Japanu su potvrdđeni slučajevi mutiranog soja korona virusa otkrivenog u Velikoj Britaniji, a gradonačelnica Tokija Juriko Koike je upozorila da broj zaraženih mogao znantno da se uveća.\nPrema podacima Univerziteta „Džons Hopkins”, u Japanu je do sada zabeležen 239.041 slučaj korona virusa, a ukupno je preminulo 3.337 pacijenata.


Izveštaj EK pokazuje napredak Srbije koji se ogleda u inicijativi za ustavne reforme usmerene na jačanju nezavisnosti pravosuđa i reviziji kodeksa ponašanja Skupštine Srbije\nAA | 19.10.2021\nŠef Delegacije Evropske unije (EU) u Srbiji Emanuele Žiofre izjavio je večeras da izveštaj Evropske komisije (EK) o napretku Srbije beleži povećani broj reformi koje je postigla srbijanska vlada i naveo da je u izveštaju, kada je reč o ratnim zločinima konstatovano da je usvojena nova strategija koja je prilika da Srbija "obavezu pretoči u dela, da se bori protiv nekažnjivosti zločina", da ubrza tempo kojim se realizuju istrage i optužnice, kao i da se poveća regionalna saradnja po tom pitanju i ubrza donošenje odluka o rešavanju slučajeva sa Bosnom i Hercegovinom, javlja Anadolu Agency (AA).\nŽiofre je na konferenciji za novinare nakon sastanka sa premijerkom Srbije Anom Brnabić posvećenom izveštaju EK-a napomenuo da se napredak Srbije ogleda u inicijativi za ustavne reforme usmerene na jačanju nezavisnosti pravosuđa, reviziji kodeksa ponašanja Skupštine Srbije i prihvatanjem preporuka GREKO i početku njihovog sprovođenja.\nDodao da je važno i to što se Vlada Srbije angažovala na primeni preporuka za unapređenje izbornog okvira, i naveo da su primetne i mere za zaštitu novinara, ali da je potrebno uraditi još toga, iako već postoji pozitivan pomak napravljen osnivanjem Radne grupa za bezbednost novinara i uvođenjem telefonske linije na koju se mogu prijaviti napadi na novinare.\nNaveo je da će EK nastaviti da posmatra progres Srbije u vladavini prava zajedno sa normalizacijom odnosa i pregovore Srbije sa Kosovom.\nDodao je da EK u svetlu tog napretka podržava Srbiju da otvori klastere tri (Konkurentnost i rast) i četiri (Zelena agenda i održiva povezanost), ali je naglasio da o tome tek treba da odluče članice EU.\nŽiofre je rekao da je primena preporuka koje se odnose na izbore važan apsekat, koji mora i dalje da se primenjuje zajedno sa merama definisanim u međustranačkom dijalogu.\nNaglasio je da bi EU volela da vidi smanjenje "zapaljivog govora" u Skupštini Srbije i manje napada "na one koji izražavaju drugačije političko mišljenje".\nBrnabić je ocenila da je ovaj izveštaj o napretku Srbije "daleko najbolji izveštaj" o napretku te zemlje u poslednjih nekoliko godina i naglasila da je posebno važno to što je u izveštaju konstatovan napredak u svim političkim kriterijumima i reformama u vladavini prava u Srbiji.\nUz napomenu da postoje i dalje stvari u vezi sa kojima se Srbija i EK "ne razmišljaju isto", srbijanska premijerka je navela da je očekivala "još povoljnije" ocene u nekim aspektima.\nIpak, dodala je, zadovoljna je što je konstatovan napredak Srbije "u skoro svim oblastima" i naglasila da je posebno važno što je izveštajem konstatovan napredak u "apsolutno svim političkim kriterijumima i reformama u oblasti vladavine prava" što se Srbiji, koliko se ona seća, "do sada nije dešavalo".\nGovoreći o otvaranju klastera tri i četiri, zaključila je da je potpuno jasan stav EK da su ispunjeni uslovi i da je to "snažna politička poruka" članicama EU, ali i Srbiji "da je jasno da je uradila mnogo u oblasti vladavine prava".


Rukometaši Radničkog su lakše od očekivanog, savladali ekipu Priboja u gostima rezultatom 28:13 i tako ostali u trci za naslov prvaka Super B lige-grupa Istok-Zapad. Ekipa Priboja pruža odlične partije na svom terenu i dugo su važili za neosvojiv bastion. Znajući to, Kragujevčani su ozbillno i angažovano počeli i samo prvih desetak minuta je vladala određena neizvesnost.\nPročitajte višeRadnički dominantno do novih bodova\nRukometašice Radničkog su uspešno startovale u drugom delu prvenstva Super B rukometne lige za žene. Osvojena dva boda treba valorizovati na uvek nezgodnom gostovanju ekipi Pančeva u subotu 7. marta u okviru 13. kola, gde će Kragujevčanke pokušati da sačuvaju prvo mesto.\nPročitajte višeRukometašice na vrućem terenu u Pančevu


Fudbal: Spartak u sredu dočekuje Mačvu | (Vesti - 29. 10. 2019) Subotica.com\nFudbal: Spartak u sredu dočekuje Mačvu\nFudbaleri Spartaka nisu stigli ni da se oporave od pretrpljenog poraza u Humskoj, a već sutra ih čeka novi izazov. U goste im dolazi Mačva iz Šapca, a utakmica se igra od 18 časova na Gradskom stadionu.\nSpartak Ždrepčeva krv sutra na Gradskom stadionu od 18 časova dočekuje šabačku Mačvu u okviru 14. kola Linglong Superlige Srbije. Tim Vladimira Gaćinovića pokušaće da se iskupi za ubedljiv poraz protiv Partizana i upiše novu pobedu pred svojum publikom. Mačva ove sezone ne beleži dobre rezultate i trenutno je na poslednjem mestu, ali bez obzira na to pred Subotičanima je težak ispit.\n- Još jedna utakmica je pred nama u kojoj imamo imperativ pobede. Objektivno smo kvalitetniji od protivnika, ali to treba da potvrdimo na terenu i da ovu utakmicu rešimo u svoju korist jer upravo ona definiše prvi deo prvenstva i odlučuje da li ćemo jesen okončati među prvih osam timova ili u donjem delu tabele – ističe Vladimir Buač - Mačva je na prethodne dve utakmice pokazala izvanrednu igru i bez obzira što je poslednja na tabeli vidi se da igrači nisu demoralisani i da će se do kraja šampionata boriti za mesto koje ih ostavlja u eliti. Očekuje nas neizvestan meč protiv Šapčana, ali u takvoj situaciji smo bili i pred duel s Inđijom gde su momci odigrali izvanredno. Ni tad nijedan drugi rezultat osim pobede nije dolazio u obzir. Momci su pokazali kada je bilo najpotrebnije da su najbolji, a verujem da će i ovog puta biti tako. Sve je na nama i ako odigramo na željenom nivou tri boda će sigurno ostati u Subotici\nPrvotimac Spartaka, Lazar Tufegdžić, veruje da njegova ekipa može do nove pobede.\n- Mačva se nalazi na poslednjem mestu sa tri osvojena boda, ali je nedavno promenila trenera i pruža bolje partije nego do sada, što znači da je pred nama još jedna teška utakmica. Šapčanima su bodovi preko potrebni, pa će pokušati protiv nas da ih osvoje, ali je i naša želja da uknjižimo novi trijumf. Da bi ostvarili ono što želimo znamo kakav pristup moramo imati. Kao što smo izašli protiv Inđije maksimalno fokusirani i motivisani i ovog putamoramo da pokažemo protivniku da nema šta tražiti u Subotici. Ukoliko bude tako, nema sumnje da ćemo pobediti i u lepom raspoloženju dočekati narednu utakmicu u Kruševcu – poručio je Tufegdžić.


D. B. - Blic\nJedan navijač Crvene zvezde upao je na konferenciju za medije posle utakmice crveno-belih sa Baskonijom (63:70) u Evroligi i vređao gostujućeg trenera Sita Alonsa.\nSrbija izgubila još jednog talenta\nDevetnaestogodišnji vezista Borusije Menhengladbah Marko Marin, koji je rođen u Gradiški, u nedelju je probio led kada su u pitanju golovi u tekućoj sezoni Druge lige Nemačke.\nBraham izaziva Ninića\nJusuf Braham, kik-bokser iz Francuske, biće protivnik Draženka Ninića u borbi za titulu evropskog prvaka u lou kiku, kategorija do 81,4 kilograma. Meč će da se održi 29. marta u banjalučkoj dvorani „Borik“, a Ninić će, ukoliko odbrani evropski pojas, jurišati na titulu prvaka sveta.\nMusemić: Džajić nije zaslužio takav tretman\nVahidin Musemić, nekadašnji reprezentativac bivše Jugoslavije i golgeter šampionskog tima Sarajeva, u razgovoru za ''EuroBlic'' saopštio je da ga je jako pogodilo hapšenje njegovog prijatelja Dragana Džajića.\nBarbarez: Nikad više neću igrati za Bosnu\nIako je selektor reprezentacije BiH Fuad Muzurović najavio povratak pojedinih fudbalera u državni tim, prvotimac Bajera iz Leverkuzena Sergej Barbarez tvrdi da se gotovo niko od ''pobunjenika'' neće predomisliti i zaigrati za BiH. Nekadašnji kapiten selekcije BiH naglašava da je za njega reprezentativna karijera završena.\nNameštamo mečeve, a posle su nam drugi krivi za sve!\nAleksandar Đorđević, naš proslavljeni reprezentativac, kao i mnogi, razočaran je stanjem u našoj košarci, ali kroz duži monolog koji je održao u hotelu „Konvesion“, gde su smešteni srpski novinari, najjači utisak ostavilo je ono što je izrekao, negde u sredini.


Vasilić i Big Bend RTS-a oduševili publiku u DOB\nTanjug 1. maja 2022. 09:49\nBEOGRAD – Povodom Svetskog dana džeza, Big bend RTS i Nenad Vasilić održali su sinoć koncert u Velikoj sali Doma omladine Beograda.\nPrvorazredni muzički događaj bio je uvod u predstojeći, 38. Beogradski džez festival, koji će biti održan u poslednjoj nedelji oktobra.\nPriznati džez kontrabasista i kompozitor, Nenad Vasilić, prisutan je na evropskoj muzičkoj sceni više od 25 godine.\nSvoje autorske kompozicije, inspirisane balkanskim ritmovima, džezom i klasičnom muzikom, sa velikim uspehom izvodi u različitim sastavima – od dua do seksteta, kao i na solo nastupima.\nNa koncertu u Domu omladine, Vasilićeve originalne kompozicije izvedene su u potpuno novim aranžmanima, iz pera aranžera iz Amerike, Austrije i Srbije.\nVasilić i Big Bend RTS-a imali su su specijalnog gosta. Marko Živadinović je na harmonici ozvučio najbolje iz folklora i muzičke baštine Srbije na radost publike koja je ovacijama ispratila protagoniste koncerta.


Opštine zapošljavaju dodatne radnike na poslovima ozakonjenja objekata, plata do 35.000 dinara | Gde Investirati\nNovember 30, 2016\tComments 1\nMinistarstvo građevinarstva, saobraćaja i infratrukture omogućiće svim opštinama u Srbiji da na određeno vreme angažuju ukupno 1.046 ljudi, koji će raditi na poslovima ozakonjenja objekata, a ministarka Zorana Mihajlović je danas rekla da će taj proces biti završen do kraja mandata ove vlade, odnosno za tri godine.\n“Oni će biti zaposleni na određedno vreme da završe za tri godine”, navela je Mihajlović na konferenciji za novinare u Vladi povodom godinu dana od donošenja Zakona o ozakonjenju objekata.\nMihajlović je rekla da je na današnji dan popisano 364.400 nelegano izgrađenih objekata, kao i da je do sada ozakonjeno 37.850 obekata. “Iako to nekom može da izleda malo, to je više nego što je urađeno po svim drugim zakonima o legalizaiciji”, rekla je Mihajlović.\nOna je istakla da u Srbiji ima oko 1,6 miliona nelegalnih objekata, od čega je oko 85 odsto porodičnih kuća i stanova.\nMihajlović je dodala da u procesu ozakonjenja priroteti imaju upravo porodični objekti.\nMihajlović je rekla da će biti angažvani ljudi sa biroa odnosno sa evidencije Nacionalne službe za zapošljavanje i da će dobijati platu od 30.000 do 35.000 dinara.\nPrema njenim rečima, svaki radnik na ozakonjenju imaće propisan broj predmeta koje će dnevno morati da završi.\nMihajlović je kazala da će ti ljudi početi da rade tokom decembra i da će biti angažovani na periode od po tri meseca, što znači da nije reč o zaposlenju na nedoredeno ili određeno.\nKako kaže, oni će imati ugovore o privremeno povremenim poslovima ili neki drugi sličan vid ugovora.\n“Ne mora da znači da će raditi sve tri godine, ako se ne snađu biće zamenjeni”, rekla je Mihajlović.\nPrema njenim rečima, na osnovu analize ministarstva taj broj bi bio dovoljan da se ozakonjenje u Srbiji završi do kraja mandata ove vlade.\nNajviše ljudi biće primljeneno u Beogradu 100, Novom Sadu 58, Požarevcu 37, Kragujevcu 36, Nišu 30…\nMinistarstvo će svaka tri meseca kontrolisati rad svih lokalnih samouprava i putem konferencija za medije i svog sajta obaveštavati javost o njihovom učinku.\nMihajlović je rekla da staračka domaćinstva i socijalno ugroženi neće plaćati taksu za ozakonjenje, kao i da je novim Zakonom o stanovanju, koji će biti uskoro usvojen, predviđena novčana pomoć za izradu tehničke dokumentacije za takva domaćinstva u procesu ozakonjenja.\nTaksa za ozakonjenje kuća i stanova do 100 kvadrata je 5.000 dinara, do 200 kvm je 15.000 dinara, a do 300 metara kvadratnih 20.000 dinara.\nMinistarstvo će obezbediti posebnu telefonsku liniju 011 3617 722 i mejl ozakonjenje@mgsi.gov.rs <mailto:ozakonjenje@mgsi.gov.rs> na koje će građani moći da prijave probleme sa kojim se susreću u lokalnim samoupravama u postupku ozakonjenja.\nMihajlović je rekla da će opštine i gradovi u naredne tri godine ostvariti ukupno prihod od ozakonjenja od najmanje 8,43 milijarde dinara, a ukupan trošak svih novoprimeljenih radnika na poslovima ozakonjenja biće oko 1,3 milijarde dinara.\nNajviše popisanih objekata u Kragujevcu\nOpštine i gradovi koji su popisali najviše objekata su Kragujevac 36.242, Čačak 13.950, Lapovo 11.603, Svrljig 11.193 i Bogatić 10.870.\nPet opština i gradova koji su prošle godine doneli najviše rešenja o ozakonjenju su Beograd 6.283, Novi Sad 2.053, Kraljevo 910, Zrenjanin 844 i Negotin 775.\n“Ne možemo da pustimo da tako važan zakon ostane nerealizovan, a ako budemo morali formiraćemo bele i crne liste opština kako bi ubrzali ozakonjenje”, naglasila je Mihajlović.\nMihajlović je podsetila da je ranije bio predviđen rok za popis objekata 27. novembar 2016.\nOna je naglasila da je cilj da se pomogne građanima da i na papiru budu vlasnici svojih objekata, kako bi mogli da ih ostave svojoj deci, unucima.. , kao i da građani ozakonjenim objektima dobijaju značajno veću vrednost svoje imovine koju, ako žele, mogu i da prodaju.\nPrihodi koji će nakon ozakonjenja ubirati lokalne samouprave od poreza na imovinu se mere stotinama miliona dinara godišnje.\nDržavni sekretar u Ministarstvu građevine Aleksandra Damnjanović je rekla da je satelitski snimak koji se koristi u procesu ozakonjenja koštao 1,1 milion dolara, ali da ga koriste i druga ministarstva i lokalne samouprave za svoje potrebe.\nPrevious Od januara do oktobra izvoz Srbije povećan za 10 odsto\nNext Vučić: Neću kohabitaciju ni predsednika koji "zvoca"\nTags LegalizacijaMinistarstvo građevinarstvanekretnineposao\nZemljište\t2 Comments\nSve veća zainteresovanost za jeftine nekretnine u blizini Beograda\nZaboravljene vikendice u okolini Beograda, ali i seoska domaćinstva sa zapuštenim njivama i voćnjacima, sve su privlačnije stanovnicima prestonice, pišu Večernje novosti.\n7 dobro plaćenih poslova u svetu\nfUvek možete raditi uobičajene kancelarijske poslove, ali koja je zabava u tome?\nDecember 01, 10:31 Reply\nPriče, priče i samo priče kao i do sada začinjeno sa mnogo poluistina. Satelitski snimak je koštao i koštaće ali moja garaža za koju mi traže legalizaciju je stara 55 godina. Kako se zove satelit koji je to slikao? Da li treba da komentarišem ovo tzv. zapošljavanje? Mislim da je bespotrebno kao što je bespotrebna i cele ova priča.


"A gde je Skripalj, niko ga nije video od 4. marta"\n„A gde je Skripalj, niko ga nije video od 4. marta“\nA. J. 19. aprila 2018. 07:38\nIzveštaj Organizacije za zabranu hemijskog oružja o incidentu u Solsberiju ne sadrži zaključak koji je očekivala Velika Britanija, da je supstanca koja je upotrebljena na Sergeju Skripalju i njegovoj kćerki proizvedena u Rusiji, izjavio je u sredu na sednici Saveta bezbednosti stalni predstavnik Rusije pri UN Vasilij Nebenzja.\n„U izveštaju OZHO nema ničega što bi pomoglo britanskoj strani da svoju lažnu verziju o umešanosti Rusije u događaj u Solsberiju opravda. Glavna stvar koje tamo nema i za kojom je žudela britanska strana jesu zaključci o tome da je supstanca upotrebljena u Solsberiju proizvedena u Rusiji“, rekao je on.\nPrema njegovim rečima, operativnost analize OZHO potvrđuje da takva supstanca može biti proizvedena u bilo kojoj laboratoriji s odgovarajućom opremom.\nNebenzja je istakao da situacija s trovanjem Sergeja i Julije Skripalj podseća na situaciju s trovanjem Aleksandra Litvinjenka.\n„Sve smo mi to već prošli u slučaju trovanja Litvinjenka. Potpuna netransparentnost dejstava britanske strane, koja i dalje skriva sve informacije koje omogućavaju da se izgradi celokupna slika o onome što se događalo s Litvinjenkom. Za one koji ne znaju, saopštiću: Velika Britanija je te informacije prosto sakrila“, rekao je Nebenzja.\nAnonimusi objavili dokument: Slučaj trovanja Skripalja planiran…\nTrovanje Skripalja okarakterisano kao prirodna pojava\nSergej Skripalj ne veruje da ga je Rusija otrovala\n„Britanske vlasti se bave planskim uništavanjem svedočanstava i materijalnih dokaza. Ubijene su životinje iz Skripaljeve kuće. Očigledno je da nisu testirane. Čiste se mesta koja su Skripaljevi posećivali – bar, restoran, klupa, teren u parku i tome slično. Pritom obični ljudi i dalje žive u Solsberiju kao da se ništa nije ni desilo“, rekao je Nebenzja.\nOn je podsetio da Skripaljeve niko nije video od 4. marta i da niko ne zna gde su.\nRuski diplomata je ponovo istakao da je Rusija Velikoj Britaniji postavila 47 pitanja u vezi sa slučajem „Skripalj“, a da je dobila delimične odgovore na samo dva.\n„Incidenti u Solsberiju i sirijskoj Dumi su povezani: to su prljave antiruske provokacije“, rekao je Nebenzja.\nOdnosi Rusije i Velike Britanije naglo su se pogoršali usled incidenta u britanskom Solsberiju, gde su otrovani saradnik britanskih specijalnih službi, bivši pukovnik Državne obaveštajne uprave Rusije Sergej Skripalj, i njegova kćerka Julija.\nBritanska strana tvrdi da je u trovanje Skripaljevih nervno-paralitičkom supstancom A-234 umešana Rusija, koja to izričito negira.\nEna pre 9 meseca\nSkripalj je tamo gde i onaj iz Zagreba koji se navodno ubio pijuci otrov u sudnici.Niko ga nije video ni mrtvog ni zivog.Verovatno uziva negde ofarban i promenjen nekom malom korekcijom lica.To svi znamo.\nZaharova: Napredni zapad ručno menja stvari u Venecueli\nIzabran novi kralj Malezije\nU Hrvatskoj i BiH sneg i vetar otežavaju saobraćaj\nErdogan se čuo sa Madurom: Moj brate, uz tebe smo!\nRuska vojska odbacila optužbe Amerike: Ovo je istina o „misterioznoj“…\nNova američka strategija: „Jastrebovi čovečanstva“ protiv Rusije i…\nSkripalj radio za obaveštajne službe četiri države NATO-a?\nBritanski mediji objavili snimak osumnjičenih za trovanje…\nKremlj: Rusija nije umešana u slučaj Skripalj\nNešto tu ne štima: Šta je nelogično na fotografijama…\nAfera Skripalj: Zašto se Britanci obrušavaju na Asada uoči…


TRAKTORKE PRSKALICE | Prskalica za traktor prodajaNovostiUncategorized\n8 aprila, 2019 / By atomizermika / Uncategorized/ 0 Comments\nPoljoprivredne subvencije grada Beograda\nSekretarijat za privredu je, 4. aprila 2019. objavio javni poziv za dostavljanje prijava za dodelu podsticajnih sredstava za nabavku poljoprivredne mehanizacije – priključnih mašina na teritoriji grada Beograda za 2019. godinu.\nJavnim pozivom uređuju se uslovi, način i kriterijumi dodele podsticajnih sredstava za nabavku poljoprivrednih priključnih mašina na teritoriji grada Beograda za 2019. godinu. Sredstva u iznosu od 80.000.000 dinara su obezbeđena za dodelu podsticajnih sredstava za nabavku poljoprivrednih priključnih mašina.\nPodsticajna sredstva su namenjena za nabavku novih poljoprivrednih priključnih mašina od dana objavljivanja Javnog poziva. Podnosilac prijave može da konkuriše za dodelu podsticajnih sredstava za nabavku jedne priključne mašine. Read More\n4 oktobra, 2018 / By atomizermika / Uncategorized/ 0 Comments\nZimsko prskanje zauzima značajno mesto u kompleksnoj zaštiti voćaka. Izvodi se u periodu mirovanja vegetacije , tj.od opadanja lišća pa do početka kretanja pupoljaka (fenefaza pucanja pupoljaka).\nTemperatura vazduha za vreme zimskog prskanja treba da je iznad +5 °C. Prskati po mirnom vremenu, bez vetra i padavina (ako na voćkama ima snega prskanje ne izvoditi). Read More


Merkelova poslala dve važne poruke zemljama EU - 22.10.2021, Sputnik Srbija\nNemačka kancelarka Angela Merkel uputila je zemljama Evropske unije, posle samita u Briselu, dve važne poruke — da bi države članice trebalo da prodube... 22.10.2021, Sputnik Srbija\nMerkelova je navela da bi cilj razgovora trebalo da bude ublažavanje i rešavanje nesuglasica, kao što je aktuelan spor sa Poljskom oko vladavine zakona.Ukoliko pogledate poljsku istoriju, vrlo je jasno da pitanje definisanja nacionalnog identiteta igra veliku ulogu, konstatovala je nemačka kancelarka.„Ta uloga je istorijski drugačija u odnosu na zemlje koje su imale demokratiju odmah posle Drugog svetskog rata“, dodala je ona.Merkelova je, govoreći o energetskoj krizi, kazala da srednjoročna ili dugoročna tranzicija vezana za snabdevanje energijom mora da ide u pravcu klimatske neutralnosti i da privremeni rast cena energije to ne sme da sputa.Nemačka kancelarka je dodala da je diskusija lidera EU o nedavnim poskupljenjima energenata rezultirala čitavim nizom konkretnih mera koje države članice mogu da koriste kako bi reagovale u takvim situacijama ako bude potrebno, preneo je Tanjug.\nsvet, evropska unija (eu), angela merkel, svet – politika, svet – ekonomija\nNemačka kancelarka Angela Merkel uputila je zemljama Evropske unije, posle samita u Briselu, dve važne poruke — da bi države članice trebalo da prodube razgovore o tome kuda treba da ide evropski blok, kao i da mere koje preduzimaju za ublažavanje krize s cenama energije ne smeju da idu na račun tranzicije na obnovljive izvore energije.\nMerkelova je navela da bi cilj razgovora trebalo da bude ublažavanje i rešavanje nesuglasica, kao što je aktuelan spor sa Poljskom oko vladavine zakona.\n„Postoji pitanje nezavisnosti sudstva, ali postoji takođe fundamentalno pitanje kojim putem ide Evropska unija, šta bi trebalo da bude nadležnost EU, a čime bi trebalo da se bave države pojedinačno“, izjavila je Merkelova.\nUkoliko pogledate poljsku istoriju, vrlo je jasno da pitanje definisanja nacionalnog identiteta igra veliku ulogu, konstatovala je nemačka kancelarka.\n„Ta uloga je istorijski drugačija u odnosu na zemlje koje su imale demokratiju odmah posle Drugog svetskog rata“, dodala je ona.\nMerkelova je, govoreći o energetskoj krizi, kazala da srednjoročna ili dugoročna tranzicija vezana za snabdevanje energijom mora da ide u pravcu klimatske neutralnosti i da privremeni rast cena energije to ne sme da sputa.\nNemačka kancelarka je dodala da je diskusija lidera EU o nedavnim poskupljenjima energenata rezultirala čitavim nizom konkretnih mera koje države članice mogu da koriste kako bi reagovale u takvim situacijama ako bude potrebno, preneo je Tanjug.


(3.33 / 40) Nemojte ignorisati svoju prostatu - Benigno uvećanje prostate kod svakog drugog muškarca iznad 50. godine života Udruženje urologa Srbije u partnerstvu sa kompanijom Berlin - Chemie obeležava „Nedelju prostate“, kao svuda u svetu, u trećoj nedelji septembra (15 – 21. septembra 2008.). Udruženje Urologa Srbije jedno je od 23 nacionalna urološka udruženja u Evropi koje je za ovu nedelju pripremilo program dešavanja u cilju podizanja svesti opšte javnosti o oboljenjima prostate u opštoj populaciji.\nProf. dr Sava Mićić, direktor Instituta za urologiju i nefrologiju Kliničkog centra Srbije, Predsednik Udruženja urologa Srbije, ukazao je na alarmantne statističke podatke ukoliko se ne reaguje blagovremeno: „Naime, 1 od 3 muškarca ima problem sa prostatom, a kod 1 od 12 se razvija karcinom. Posle 50. godine života muškaraca neophodne su redovne kontrole prostate. Pregled prostate je jednostavan, kratko traje i nije bolan. Može se obaviti na Urološkoj klinici (Klinički centar Srbije) ali i na privatnim klinikama“, dodao je prof. Mićić. Udruženje urologa Srbije u partnerstvu sa kompanijom Berlin – Chemie, u toku nedelje prostate (\nod 15. do 21. septembra) organizuje nekoliko aktivnosti za građane Srbije: U toku nedelje prostate biće dostupan broj telefona 011 2453 836 na koji se građani mogu informisati o pregledima i bolestima prostate. Tokom cele godine dostupan je imejl na koji građani mogu da pošalju svoja pitanja i dobiju besplatne odgovore: office@poliklinikavuk.co.yu. Tokom nedelje prostate, a i kasnije, građanima Srbije će se deliti brošure o bolestima prostate\n, kako bi ih na najbolji način informisali o značaju redovnih kontrola i pravovremene dijagnostike bolesti prostate. U Domu zdravlja Stari grad – Beograd (Simina 27, svečana sala, VI sprat), u četvrtak 18. septembra sa početkom u 18 časova, organizovaće se predavanje o pravovremenoj dijagnostici, odgovarajućem lečenju i značaju kvaliteta života muškaraca i posle 50. godine. Ulaz je slobodan za sve zainteresovane građane. Pokrenuta je inicijativa za formiranje udruženje "\nLiga za prostatu". Članovi Lige za prostatu biće najeminentniji urolozi Srbije i zemalja u okruženju (više u prilogu) Koliko i najmanji problemi sa prostatom utiču na kvalitet života govore podaci o uticaju na svakodnevne aktivnosti. Naime, 34,7% muškaraca sa benignim uvećanjem prostate ograničava unos tečnosti pre spavanja, 32,4% muškaraca izbegava mesta bez toaleta, 21% ne može da vozi duže od 2 sata, a oko 15% izbegava odlazak u bioskope, pozorišta. Podrška žena partnera izuzetno je bitna jer ovaj rasprostranjeni problem utiče na kvalitet života oba partnera. Istraživanje je pokazalo da je čak 71% žena partnera koji imaju simptome donjeg urinarnog trakta zabrinuto da partner ima karcinom. Negativan uticaj na seksualni život pojavljuje se kod 66% partnera, a isti procenat žena je zabrinut da njihov partner mora na operaciju. Čak 42% žena partnera je neispavano zbog ustajanja partnera u toku noći, a simptomi donjeg urinarnog trakta utiču na socijalni život partnera sa čak 47%. Statistika govori da je rak prostate prvi ili drugi najčešći karcinom kod muškaraca u razvijenim zemljama i treći najčešći karcinom uopšte. Udruženje urologa Srbije sarađuje u oblasti urologije i srodnih grana sa vodećim urološkim i uro-onkološkim centrima u evropskim zemljama, i sa vodećim strukovnim organizacijama, na prvom mestu European Association of Urology (Evropska asocijacija urologa). Udruženje urologa Srbije se bavi održavanjem edukativnih skupova sa urolozima u Beogradu i urološkim centrima u Srbiji; održavanjem edukativnih skupova sa lekarima opšte medicine u svim većim gradovima i zdravstvenim ustanovama u Srbiji; organizovanjem kontinuirane edukacije urologa i specijalizanata iz urologije; okupljanjem vodećih stručnjaka iz oblasti urologije, opšte medicine i medicinske statistike. Za više informacija posetite: www.uas.org.yu\nNemojte ignorisati svoju prostatu - Benigno uvećanje prostate kod svakog drugog muškarca iznad 50. godine života Lavanda za lakši odlazak zubaru\nDah otkriva rak pluća


Jačanje ekonomskih i socijalnih prava žena u Crnoj Gori\nJačanje ekonomskih i socijalnih prava žena u Crnoj Gori - izrada posebnog programa\nPodržano od: UN WOMEN, Odeljenje za rodnu ravnopravnost Ministarstva pravde i ljudskih prava Crne Gore, Ministarstvo poljoprivrede i ruralnog razvoja Crne\njun - septembar 2012\nU skladu sa programom ruralnog razvoja Crne Gore i preporukama EU, potrebno je ne samo povećati zaposlenost žena u poljoprivrednim delatnostima, već pospešiti i diversifikaciju ruralnih ekonomija, jer su ekonomski snažnije i aktivnije žene neophodan preduslov ruralnog razvoja i ukupnog održivog razvoja Crne Gore.\nPrikupljanje relevantnih podataka od strane Ministarstva započeto je 2011. sveobuhvatnim istraživanjem položaja i potreba stanovnica u 13 opština u Crnoj Gori (Bar, Berane, Bijelo Polje, Cetinje, Danilovgrad, Herceg Novi, Kolašin, Nikšić, Plav, Pljevlja, Podgorica (Tuzi), Rožaje i Ulcinj). Na osnovu analize dobijenih rezultata predložena je izrada posebnog programa koji bi ojačao ekonomski položaj žena. U tom cilju formirana je radna grupa u kojoj su učestvovali predstavnici i predstavnice odgovarajućih ministarstava, institucija i NVO, kao i SeConS-ova konsultantkinja dr Marija Babović.\nFinalni proizvod predstavlja Program za bolju zapošljivost i prihode žena u ruralnim područjima Crne Gore. Ovaj dokument Ministarstva poljoprivrede i ruralnog razvoja odnosi se na period 2012-2016. godine i definiše prioritetne ciljeve, mere i aktivnosti koje će voditi većoj i kvalitetnijoj ekonomskoj participaciji žena u ruralnim područjima, te omogućiti više prihode i kvalitetnije uslove života ovog dela populacije u Crnoj Gori.


Otvorena Rijeka Evropska prestonica kulture 2020 - Kreativna Srbija®\nCelogodišnja manifestacija Evropska prestonica kulture Rijeka 2000 otvorena je 1. februara raznovrsnim programom, od čega je glavna prikazana Opera industriale u riječkoj luci, na kojoj je učestvovalo više stotina izvođača, uz zvuke industrijske buke i socijalističke poruke o radu i slobodi.\nPredstava je završena legendarnom italijanskom partizanskom pesmom O bella ciao, koju je svojevremeno obradio i pulski bend KUD Idijoti. Na drugih trideset lokacija po gradu održano je 70 događaja, uključujući i Savet ministara kulture Jugoistočne Evrope.\nUz slogan Luka različitosti, progamu je prisustvovao veliki broj zvanica iz Evropske Unije i regiona. Direktorka programa Rijeka 2020, Emina Višnić istakla je da je službeni početak godine Evropske prestonice obeležen odavajući počast riječkim radnicima, umetničkoj avangardi i tradiciji riječkog kraja.\nFinski hor muškaraca koji vrište izveo je himne svih država kojima je Rijeka pripadala tokom istorije, takođe su istaknute i zastave tih minulih država, među njima i SFRJ. Održani su i brojni performansi i postavljene instalacije i izložbe.\nDirektorka Evropske prestonice kulture Rijeka 2020 je Emina Višnić, poznata kulturna aktivistkinja i menadžerka.\nEvropska prestonica kulture je program Saveta Evrope, ustanovljen 1980ih godina, sa ciljem promovisanja evropskog tla, kulturne raznolikosti i kulture gradova. Naredne godine evropske prestonice biće Novi Sad i Temišvar.\nOsim programske kulturne animacije, projekat ima za cilj obnovu zgrada, očuvanje kulturnog nasleđa, promociju urbanosti i evropskih ideja, kao i strateške promene u kulturnoj politici grada Rijeke i Hrvatske. Celokupan program jednogodišnje manifestacije dostupan je na sajtu Rijeka2020.\nOtvaranje programa Rijeka 2020\nPročitajte i o muzičkom festivalu u Umagu\nPročitaj i ovo Prvi Sea Star Festival u Umagu\nNovi Sad je u Briselu proglašen Evropskom prestonicom kulture za 2021. godinu. U finalnom takmičenju koje...


Članovi odbora za ljudska prava i slobode će posjetiti NVO Savez „Naša inicijativa“ Podgorica - NVO Savez udruženja roditelja djece i omladine sa teškoćama u razvoju 'Naša inicijativa' Podgorica\nČlanovi odbora za ljudska prava i slobode će posjetiti NVO Savez „Naša inicijativa“ Podgorica\nDana 17.12.2019. godine, članovi Odbora za ljudska prava i slobode Skupštine Crne Gore, posjetit će NVO Savez udruženja roditelja djece i omladine sa teškoćama u razvoju „Naša inicijativa“ Podgorica i lokalno NVO „Udruženje roditelja djece sa teškoćama u razvoju – Podgorica“.\nPosjeta predstavlja kontinuitet kvalitetne saradnje Odbora za ljudska prava i slobode i NVO Saveza „Naša inicijativa“ Podgorica, koja je započeta 2010 godine.\nCilj posjete je upoznavanje sa aktivnostima koje realizuju lokalna roditeljska udruženja i NVO Savez „Naša inicijativa“ kao mrežna, krovna organizacija na državnom nivou koja okuplja roditelje djece sa smetnjama u razvoju.\nPosjeta se organizuje u skladu sa Planom aktivnosti Odbora za 2019. godinu.\nU okviru planirane posjete, predstavnici NVO Saveza „Naša inicijativa“ će goste upoznati sa aktivnostima koje realizuju i sa problemima i barijerama kojima se ova populacija svakodnevno susreće u svim sferama društvenog života.\nPored članova Odbora za ljudska prava i slobode, pozvani su da prisustvuju sastanku: predstavnici Zaštitnika ljudskih prava i sloboda, Ministarstva za ljudska i manjinska prava, Ministarstva rada i socijalnog staranja i predstavnišva UNICEF-a u Crnoj Gori.\nPR služba NVO Saveza „Naša inicijativa“


Beč “čipuje” šišmiše | Krupljani.BA\n– Kada se ulove u mrežu, zalijepimo im mali, samo nekoliko grama težak odašiljač, koji nakon nekog vremena otpadne – objašnjava Markusu Milchram iz Austrijskog ureda za zaštitu i istraživanje Ureda za zaštitu i i straživanje šišmiša KFFÖ.\nSkoro sve vrste šišmiša u Austriji su čisti kukcojedi. U svijetu, pored ovih lovaca na insekte, postoje i vrste koje se hrane isključivo mesom ili isključivo voćem i lišćem, ali i one koje u potpunosti preferiraju ribu. Šišmiši “krvopije” ne postoje u srednjoj Evropi. Jedine tri poznate vrste, koje se hrane krvlju domaćih životinja, nalaze se u Srednjoj i Južnoj Americi – saopćeno je iz Eurocomm-PR Sarajevo.


Biraćemo i predsednika Srbije | Autonomija\nOn je rekao da će u toku sutrašnjeg dana poslati pismo predsednici Skupštine Srbije Slavici Đukić Dejanović, čime će zvanično podneti ostavku.\nMandat predsednika Tadića prestaje kada odluka o skraćenju mandata stigne u Skupštinu Srbije. Dužnosti predsednika države preuzeće, prema Ustavu, predsednica Skupštine Slavica Đukić Dejanović.\n„U skladu sa Ustavom odlučio sam da skratim svoj predsednički mandat. To je moje zakonsko pravo i mogućnost. Završili smo jedan deo reformi i to uspešno. Pred nama je dug put da tako i nastavimo, a za to je potreban legitimitet. Smatram da je najcelishodnije da taj legitimitet daju građani na izborima“, rekao je Tadić.\nUstav propisuje da izbore za predsednika Srbije raspisuje predsednik Skupštine. Predsednik Srbije bira se na pet godina.\nTadić je danas izjavio da je „nameran“ da ponovo bude predsednik Srbije i istakao da je prilikom učešća u političkom procesu „najvažnije šta se postigne, a ne postane“.\n„Srbiji su potrebni ljudi koji žele da ostave svoje delo iza sebe i da ne učestvuju u političkom procesu da bi nešto postali nego postigli“, kazao je Tadić.\nDejanović: Izbori verovatno 6. maja\nPredsednica Skupštine Srbije Slavica Đukić Dejanović izjavila je danas da je obaveštena da je predsednik Srbije Boris Tadić odlučio da „skrati mandat“ i rekla da će verovatno izbore raspisati za 6. maj.\n„Izbore neću danas sigurno raspisati. Čekam najpre zvaničnu informaciju od predsednika, mada smo imali jedan razgovor i obaveštena sam o skraćivanju mandata“, rekla je ona novinarima u Skupštini.\nOna je rekla da je prilično jasno da je odlučeno da se mandat predsednika skrati da bi svi izbori – parlamentarni, lokalni, pokrajinski i predsednički održali istog dana i verovatno će tako i biti\n„Ali sačekajmo još 24 sata“, rekla je predsednica Skupštine.\nOna je objasnila da, ako želi da se izbori održe 6. maja, mora da ih raspiše do 7. aprila, a da kandidati svoje prijave mogu da podnesu do 15. aprila.


petak, 8. januar 2016. 18:01h\nU Banatskom Karlovcu organizovan je koncert povodom Božića. Publika oduševljena nastupom Bilje Krstić\nBilja Krstić i Bistrik orkestar Aleksandar Kraćun\n"Božićni koncert" organizovan je povodom najradosnijeg hrišćanskog praznika Božića i veoma je značajan sa stanovišta očuvanja identiteta i običaja srpskog naroda. Ove godine je u Banatskom Karlovcu nastupila Bilja Krstić i Bistrik Orkrestar.\nBilja Krstić i "Bistrik" orkestar, godinama postižu velike uspehe u svetu, a umetničkim radom promovišu tradicionalnu muziku Srbije i Balkana koja sve više postaje inspiracija svetskog pokreta World music.\nPrepuna hala uživala je u izvođenju tradicionalne muzike poznatog izvođača, Bilje Krstić koja je za svoj rad osvojila prestižne nagrade u zemlji i inostransvu. Uspela je da digne publiku na noge numerama "Kalajdžisko kolo", "Dum daga duma daga" i "Jovano Jovanke". Pred kraj koncerta, Krstićeva ugostila je i dečji hor iz Banatskog Karlovca sa kojim je izvela dve numere.\nGrađanima su se pre koncerta obratili sveštenik Nemanja Benin, i predsednik opštine Predrag Belić i čestitali im Božić. Nakon koncerta, deci iz Banatskog Karlovca podeljeni su novogodišnji paketići. Cela manifestacija organizovana je pod pokroviteljstvom Opštine Alibunar, uz podršku Turističke organizacije opštine Alibunar i Kulturnog centra opštine Alibunar.\nkulturni centar alibunar\ntradicionalna etno muzika


Tužilac Džek Smit: Moramo da zaštitimo one koji traže pravdu - Radio Kosovska Mitrovica\n16. October 2021, 13:26\nNa početku suđenja Hisniju Gucatiju i Nasimu Haradinaju, koji su optuženi za ometanje rada Specijalizovanog tužilaštva i zastrašivanje i odmazdu prema svedocima, Specijalizovani tužilac Džek Smit rekao je da se u predmetu radi o “uslovima koji se iziskuju za nepristranu primenu pravde” i “onome što je potrebno da bi vladavina zakona postala realnost”.\nDžek Smit je rekao da je istina u temelju pravde i da istina, zbog koje je potrebno to suđenje, jeste činjenica da “postoji mala, ali moćna grupa ljudi na Kosovu koja ne želi da postoji ovaj Sud i koja će da napravi sve da mu našteti u uzaludnom pokušaju da opravda lažni narativ da nijedan vojnik OVK nije počinio nikakav zločin za vreme rata”.\nSmit je istakao da Gucati i Haradinaj pripadaju toj grupi i nipodaštavaju sve one koji sarađuju sa Specijalizovanim većima i Specijalizovanim tužilaštvom kao “špijune”, “kolaboracioniste” i “izdajnike” koji su “izneverili” svoje sunarodnike, navodi se u saopštenju Specijalnog suda u Hagu.\nNaglasio je da Specijalizovana veća treba da budu sud koji se vodi interesima žrtava, te da je “atmosfera zastrašivanja svedoka i ometanja postupaka koja postoji u krivičnim suđenjima protiv bivših pripadnika OVK” deo razloga zbog kojih je osnovan i zbog čega se nalazi u Hagu.\n“Ta atmosfera je u prošlosti uticala na to da su svedoci bili sprečeni da pristupe sudu i kažu šta znaju o zločinima OVK”, rekao je Smit.\nDodao je da “optuženici dobro znaju za tu prošlost i nadaju se da ovde primene istu strategiju kako bi zastrašili svedoke, jer je to pre uspevalo”.\n“Razlog zbog kojeg Veća imaju tu mogućnost je u tome da predstavljaju bezbedno mesto za svedoke da slobodno govore o krivičnim delima koja su videli, o onima u kojima su sami nastradali, kao i o onima u kojima su nastradali članovi njihovih porodica”, rekao je Smit.\nDodao je da je od “najveće važnosti je da Veća predstavljaju mesto gde mogu da to naprave bez straha od represalija ili odmazde”.


27.06.2021 19:09 Autor: Fena\nMedicinski simpoziji i ove godine su privukli veliki broj domaćih i stranih stručnjaka iz ove oblasti. Održano je 12 simpozija iz medicinskih nauka, objavljeno oko sto medicinskih apstrakta koji će biti objavljeni u “Acta Medica Saliniana”. Također, održan je i dvodnevni multidisciplinarni simpoziji pod nazivom “COVID-19 Research Across Disciplines” gdje je prezentirano 17 originalnih istraživačkih projekata vezanih za COVID-19.\nPROČITAJTE Sljedeće sedmice počinje velika akcija čišćenja na području općine Ilidža\nOsim toga, održano je i 10 simpozija iz tehničkih nauka na kojima su prezentirana 63 naučna rada koja će biti objavljena u uglednom naučnom magazinu „Advanced Technologies Systems“, kao i simpozij o temi “Održivog urbanog razvoja: Projektovanje pametnih, inkluzivnih i otpornih gradova”.\nOdržan je i prvi sastanak BHAAAS akademije mladih – Bosnian-Herzegovinian-American Youth Academy (BHAYA), kao i dodjela nagrada „3 Minute Thesis Competition“, takmičenje koje je organizovala Futures Foundation BH, a na kojem je sudjelovalo 46 renomiranih stručnjaka iz 30 država svijeta sa 167 sudija, saopćeno je iz BHAAAS.\nTagovi: BHAAAS konferencija Mostar


U subotu Sabor guslara “Romanijo, goro od junaka” | Palelive.com\nPočetna Regija Sokolac U subotu Sabor guslara “Romanijo, goro od junaka”\nSOKOLAC – Tradicionalni Sabor guslara “Romanijo, goro od junaka” biće održan u subotu, 23. februara, na Sokocu, a najavljeno je učešće 25 do 30 guslara iz Republike Srpske.\nNa 24. saboru, u Parohijskom domu, učestvovaće devet guslarskih društava, “Filip Višnjić” i “Srđan Knežević” iz Istočnog Novog Sarajeva, “Gavrilo Princip” iz Istočnog Starog Grada, “Vožd Karađorđe” i “Rade Jamina” iz Višegrada, “Starina Novak” sa Pala, “Filip Višnjić” iz Bijeljine, “Romanija” sa Sokoca i Udruženje guslara i pjevača zavičajne pjesme “Srđan Knežević” iz Istočnog Sarajeva.\nPredsjednik Guslarskog društva “Romanija” Milovan Radović rekao je Srni da će specijalni gosti Sabora biti narodni guslar Veljko Đuranović, savezni guslarski prvak svih srpskih zemalja, i narodni guslar Miloš Parović, četvorostruki guslarski prvak Srpske.\nPobjednik prošlogodišnjeg Sabora “Romanijo goro od junaka” je narodni guslar Vukan Đuka, član Guslarskog društva “Filip Višnjić” iz Bijeljine.\nPrethodni članakPovećan broj saobraćajnih nezgoda u januaru\nNaredni članakPomoć lokalne zajednice kulturnim projektima SŠC


9.4.2020 Ministarstvo sigurnosti BiH podržava rigorozne mjere i potpuno zatvaranje granice\nPovodom pisma dopredsjedavajućeg Vijeća ministara BiH Vjekoslava Bevande upućenog predsjedavajućem Zoranu Tegeltiji i ministru sigurnosti BiH Fahrudinu Radončiću, u kojem traži uvođenje šatorske trijaže i postavljanje šatorskog karantina, Ministarstvo sigurnosti BiH smatra da je gospodin Bevanda potpuno u pravu. Slobodni smo podsjetiti javnost, da je Ministarstvo sigurnosti BiH od početka same pandemije bilo oficijelni predlagatelj i zagovornik veoma rigoroznih mjera koje su prethodno usaglašene sa medicinskom strukom.\n9.4.2020 Apel građanima da se uzdrže od paljenja vatre na otvorenom\nMinistarstvo sigurnosti Bosne i Hercegovine apeluje na građane da se prilikom čišćenja i uređivanja njiva i voćnjaka uzdrže od paljenja vatre, s obzirom da je posljednjih dana povećan broj požara na otvorenom.\n8.4.2020 Radončić i Koč dočekali avion sa medicinskom pomoći Turske Bosni i Hercegovini za borbu protiv koronavirusa\nMedicinska pomoć Republike Turske Bosni i Hercegovini za borbu protiv koronavirusa dopremljena je danas avionom vojske Republike Turske na Međunarodni aerodrom Sarajevo. Pomoć se sastoji od zaštitne opreme (medicinske maske i medicinska zaštitna odijela) te testova za COVID-19.\n7.4.2020 Radončić i Sattler – Hitan socioekonomski odgovor na krizu usljed COVID-19\nMinistar sigurnosti Bosne i Hercegovine Fahrudin Radončić razgovarao je danas sa šefom delegacije Evropske unije u BiH i specijalnim predstavnikom EU Johannom Sattlerom.\n6.4.2020 Na namjenski podračun Ministarstva sigurnosti BiH za borbu protiv koronavirusa stigla prva uplata u iznosu od 715.000 KM\nNa namjenski otvoreni podračun Vijeća ministara BiH za borbu protiv koroinavirusa izvršene su prve uplate, saopćio je pomoćnik ministra sigurnosti BiH za međunarodnu saradnju i evropske integracije Samir Rizvo.\n5.4.2020 Ministar Radončić posjetio Opću bolnicu "Prim. dr. Abdulah Nakaš" - Spremni primiti najteže korona pacijente\nMinistar sigurnosti Bosne i Hercegovine Fahrudin Radončić obišao je danas Opću bolnicu "Prim. dr. Abdulah Nakaš" u Sarajevu, gdje se uvjerio da je ova zdravstvena ustanova spremna za liječenje najtežih korona pacijenata.\n4.4.2020 Ministarstvo sigurnosti hitno traži spisak naručene medicinske opreme i lijekova\nMinistarstvo sigurnosti BiH, u skladu sa članom 10. i 14. Okvirnog zakona o zaštiti i spašavanju ljudi i materijalnih dobara od prirodnih ili drugih nesreća u BiH, nastavlja da radi u punom kapacitetu na objedinjavaju potreba i kapaciteta BiH. Delegacija EU u BiH obratila se Ministarstvu sigurnosti BiH sa urgencijom da im se dostavi lista medicinske opreme koja je naručena u EU, a zbog odluke Evropske komisije o ograničenju izvoza medicinske opreme van EU je trenutno blokirana.\n3.4.2020 Radončić održao dvosatne konsultacije s policijskim direktorima i komesarima BiH: Urađen veliki posao, 72 policajca u izolaciji, simulirani planovi ukoliko virus uđe u policijske stanice\nDanas je ministar sigurnosti BiH Fahrudin Radončić održao dvosatne konsultacije sa svim policijskim direktorima i komesarima u Bosni i Hercegovini. Na video konferenciji su učestvovali direktori Granične policije BiH, SIPA-e, Direkcije za koordinaciju policijskih tijela, Službe za poslove sa strancima, direktor FUP-a i direktor MUP-a Republike Srpske, šef policije Distrikta Brčko i deset kantonalnih komesara.\n2.4.2020 Malezija će poslati dva miliona zaštitnih maski\nNakon što se, na inicijativu Ministarstva sigurnosti BiH, Vijeće ministara BiH obratilo za pružanje međunarodne pomoći u borbi protiv koronavirusa, danas je stigla prva zvanična nota.\n2.4.2020 Upućen oficijelni zahtjev za međunarodnu pomoć EU i Euro-atlantskom centru za koordinaciju odgovora na katastrofe (NATO)\nMinistarstvo sigurnosti Bosne i Hercegovine uputilo je oficijelni zahtjev za međunarodnu pomoć Mehanizmu civilne zaštite Evropske unije, putem Koordinacionog centra za hitne slučajeve (ERCC - Emergency Response Coordination Centre) u cilju suzbijanja pandemije koronavirusa (COVID-2019). Također, zahtjev je upućen i Euro-atlantskom centru za koordinaciju odgovora na katastrofe (NATO).


Tu medalju pukovniku Gajiću uručio je na oproštajnom prijemu u petak u ambasadi Srbije general pukovnik Aleksandar Fomin, zamenik ministra odbrane Ruske federacije. Gajić je prvi strani vojni ataše u Rusiji kome je pripala takva čast da ga Rusi nagrade tom medaljom.\nBiranim rečima general Aleksandar Fomin je govorio o srpskom pukovniku Budimiru Gajiću kao čoveku i ličnosti i visokom profesionalcu. Fomin je istakao da je Budimir Gajić u minulih pet godina učinio mnogo na jačanju rusko srpske vojne saradnje i da se nada da će to oceniti i rukovodstvo bratske Srbije.\nSve prisutne na prijemu strane izaslanike pozdravio je ambasador Srbije Miroslav Lazanski i poželeo uspešan rad na novim zadacima Budimiru Gajiću kao i njegovom nasledniku, novom vojnom izalsniku u Moskvi Saši Momčiloviću koji je do sada bio na funkciji u Minsku.\nU ime inostranih vojnih atašea akreditovanih u Moskvi od kolege Budimira Gajića se oprostio francuski brigadni general Ivan Martin. Interesantno je da je general Martin poželeo sve najbolje našem pukovniku Gajiću na srpskom jeziku koji je naučio za vreme boravka na Kosovu i Metohiji.\nKao doajen među vojnim izaslanicima general Martin je rekao da je imao čast da upozna pukovnika Gajića i njegovu suprugu Draganu i zahvalio im se na ljubaznosti i gostoprimstvu. Francuski general je istakao da je Pukovnik Gajić bio odličan predstavnik ministarstva odbrane Srbije i poželeo mu sve najbolje u budućnosti.\nDa je pukovnik Gajić dobro sarađivao sa domaćinima i brojnim kolegama iz inostranstva dokaz je da je uprkos epidemije korone na prijemu bio veliki broj gostiju.\nVojska Srbije Ministarstvo odbrane Republike Srbije Miroslav Lazanski odlikovanje orden Aleksandar Fomin Rusija Budimir Gajić ambasada Srbije u Rusiji\n14:36 EPIDEMIJA U BRANIČEVSKOM OKRUGU: Kovidom 19 zaraženo još 79 osoba


Isporuka gasa u Sarajevu neće biti dovedena u pitanje - Akta.ba\nIsporuka gasa u Sarajevu neće biti dovedena u pitanje\n05.03.2014. 08:26 / Izvor: Oslobođenje\nKanton Sarajevo još nije izmirio januarsku fakturu za gas, ali za sada nema straha da će doći do eventualnih redukcija i obustava u isporuci ovog energenta.\nPrema riječima Mirze Sendijarevića, direktora BH gasa, Kanton Sarajevo je za januarsku fakturu, koja je iznosila oko 16 miliona maraka, do sada uplatio oko 11 miliona maraka.\n"U stalnim smo kontaktima sa predstavnicima Kantona Sarajevo i imamo obećanja da bi tokom ove sedmice trebalo biti uplaćeno još oko 1,5 miliona KM. Oni i dalje imaju obavezu da svaki mjesec u potpunosti izmiruju fakturu, tako da će i ovu februarsku tokom marta morati u potpunosti izmiriti. Ta faktura iznosi oko 11 miliona KM. I dalje idemo sa praksom da do 15. u mjesecu mora biti izmireno pola fakture, plus dugovanja iz prethodnog mjeseca", istakao je Sendijarević.\nBH gasu, prema riječima Sendijarevića, nije u interesu da nekog tjera na izmirenje obaveza.\n"Najgora stvar koja može da se desi je da se neko tjera na izmirenje obaveza. Ukoliko dođe do redukcije, BH gas stoji kod onog da će izvršiti minimalne redukcije, odnosno na način da se osiguraju dovoljne količine za individualne potrošače", naglasio je Sendijarević.\nBH gas redovno izmiruje fakture prema ruskom isporučiocu i sa te strane nema nikakvih problema.\nBH gas bez duga\n"Mi smo izmirili u potpunosti sve obaveze prema Gazpromu i ne dugujemo nijednog feninga, a i dalje ćemo to i raditi. Ukoliko dođe do otežane situacije u vezi sa isporukama gasa zbog situacije u Ukrajini, onda to neće biti samo za BiH već za cijelu Evropu. Na to ne možemo uticati značajno", zaključio je Sendijarević.\nZlatko Petrović, ministar prostornog uređenja i zaštite okoliša Kantona Sarajevo, kazao je da ovo ministarstvo čini sve da Kanton Sarajevo bude uredno snabdjeven gasom.\n"S obzirom na najave da bi zbog krize u Ukrajini moglo doći do obustave isporuke gasa cijeloj Evropi, pa tako i BiH, u stalnom sam kontaktu sa direktorom BH gasa i mislim da ne bi trebalo doći do obustave isporuke gasa. Poznato je da gas nema alternativu i za sada nema naznaka da bi moglo doći do obustave isporuke ovog energenta. Mi se trudimo da obezbijedimo novac za plaćanje faktura", rekao je Petrović.\n#Ministarstvo prostornog uređenja i okoliša KS


srbijasport.net - Vesti - Ragbi 13 - Ubedljive pobede večitih, Tašu gradski derbi\nPetak, 19.04.2019 02:25\n15.04.2019 Ragbi 13 FS 335\nNastavak sezone u srpskom ragbiju 13 prošao je proteklog vikenda bez iznenađenja. Na startu druge faze prolećnog dela prvenstva Srbije, beogradski večiti rivali Crvena zvezda i Partizan ostvarili su očekivane pobede.\nAktuelni prvak, Zvezda dočekala je na Adi Ciganliji niški Radnički i nastavili svoj nepobedivi niz u domaćim okvirima - 64:0 (28:0), na startu Super Lige Srbije. Nišlije su u prethodne dve nedelje ostvarile dve velike pobede, protiv imenjaka sa Novog Beograda u abražu za plasman u elitu, odnosno u Sofiji protiv domaće Lokomotive u 1. kolu Balkan Super Lige.\nTašmajdan - Radnički Novi Beograd\nMeđutim, protiv trenutno dominantnog tima u ovom delu Evrope nisu mogli ni do utešnih poena. Crveno-beli su pokazali još jednom da su prejaki za većinu rivala i da se sada praktično sami bore protiv sebe u ostvarivanju daljih ambicija. Zvezda je postigla čak 12 eseja, tako da se gostovanje Radničkog pretvorilo samo u jači trening za domaćina.\nNešto ranije u nedelju na drugom kraju Beograda - Zvezdari, Partizan je takođe rutinski savladao bivšeg prvak Dorćol, 60:12 (36:6). U sezoni gde je najbitnije da se očuva funkcionisanje kluba zbog masovnog odlaska igrača, Dorćolci nisu mogli ništa do da pruže kakav takav otpor crno-belima, kojima su do ne tako davno bili nerešiva enigma. Uloge su se promenile poslednje dve sezone i Partizan sada naplaćuje sa kamatom sve ranije teške poraze od Dorćola.\nNajzanimljiviji meč dana viđen je u Grupi B, gde su takođe na Adi Ciganliji Tamšajdan Tigrovi posle velike borbe savladali Radnički Novi Beograd 26:12 (16.6). U utakmici sa dosta preokreta, odlučujući trenuci desili su se u poslednjih deset minuta meča tokom kojih je Taš esejima Sergeja Devetka i Relje Petrovića konačno slomio otpor gradskog rivala.


Air Serbia uvodi novu destinaciju – Ženevu | Gde Investirati\nKako se navodi u saopštenju, letovi će se obavljati dva puta nedeljno počev od 25. marta 2018. godine.\nPlanirano je da se letovi za Ženevu, drugu destinaciju u Švajcarskoj pored Ciriha, obavljaju erbasom A319 sa 144 sedišta, četvrtkom i nedeljom.\nAir Serbia letove za Ženevu uvodi od 25. marta 2018. godine, pa će tako značajno povećati broj letova za Cirih, sa četrnaest na sedamnaest nedeljno.\nU okviru sezonske promene reda letenja, Air Serbia će od 19. maja za Prag uvesti pet letova nedeljno erbasom A319, umesto dosadašnjih deset letova nedeljno avionom ATR-72. Tom promenom avio-kompanija će povećati kapacitete za prevoz putnika na nedeljnom nivou.\nAir Serbia će takođe menja i broj letova za Njujork, kako bi kako se navodi u saopštenju bolje odgovorili na tražnju. U periodu od 5. februara do 19. marta 2018. godine predviđena su dva leta nedeljno umesto dosadašnja tri. Usluga će potom, tokom glavne sezone, biti pojačana sa pet na šest letova nedeljno, u periodu između 18. juna i 16. septembra 2018. godine.\n“Uvođenjem leta do još jednog švajcarskog grada, povećaćemo povezanost između dve zemlje, daćemo doprinos razvoju trgovine i turizma, a ujedno ćemo se približiti našoj zajednici koja broji oko 30.000 Srba, koji žive u okolnim švajcarskim kantonima i francuskim okruzima. Tu novost će pratiti i izmene na našim letovima za Cirih, Prag i Njujork, koje su osmišljene tako da optimizuju poslovne rezultate, ali i da obezbede da Air Serbia nastavi da zadovoljava potražnju na tržištu“, rekao je direktor za komercijalu kompanije Air Serbia Veljko Ristić.\nPrevious Prosečna plata u Srbiji u novembru 47.575 dinara\nNext Belorusija - raj za kriptovalute\nTags Air SerbiaBeogradNjujorkPragŽeneva


Američka koalicija smanjila geografski prostor napada u Siriji – BiGportal.ba\nAmerička koalicija smanjila geografski prostor napada u Siriji\nNakon što je Rusija prekinula saradnju sa SAD o memorandumu o letovima u Siriji, koalicija je izvodila napade samo u regionu Rake, dok je prethodnog dana geografija vazdušnih napada bila šira, pokazuje dnevni pregled napada koalicije.\nPrema podacima pregleda, 18. juna je izvedeno 15 vazdušnih napada u blizini gradova Abu Kamal (na istoku Sirije na granici sa Irakom), Deir el Zor (severoistok zemlje) i Rake (sever). Istovremeno je 19. juna, nakon što je Rusija najavila suspenziju saradnje sa Sjedinjenim Američkim Državama, izvedeno 13 napada na području Rake.\nJuče je koalicija saopštila da će izvesti „premeštanje“ svojih aviona u Siriji kao odgovor na mere Rusije. Predstavnik koalicije odbio je da kaže za Sputnjik u čemu se sastoji premeštanje i kojih oblasti će se ticati.\nSputnjik nema komentar koalicije o tome da li je sužavanje geografskog prostora napada povezano sa najnovijim događajima. Ranije je koalicija saopštila da će nastaviti napade „po celoj Siriji“.\nAvijacija koalicije koju predvode SAD protiv DAEŠ-a pogodila je sirijski avion Su-22 u provinciji Raka nakon što je on navodno bacio bombu u blizini položaja Sirijskih demokratskih snaga (čiju osnovu čine jedinice sirijskih Kurda), saopštila je ranije koalicija. Damask je izjavio da su sirijski avioni izvršavali zadatke protiv DAEŠ-a.\nNakon toga je Ministarstvo odbrane Rusije izjavilo da će se svi avioni i bespilotne letelice u oblasti izvršavanja ratnih zadataka vazdušno-kosmičkih snaga u Siriji posmatrati kao vazdušni ciljevi. Ministarstvo odbrane je takođe od 19. juna prekinulo saradnju sa SAD u okviru memoranduma o prevenciji incidenata na nebu iznad Sirije.


ProCredit grupacija pridružila se Partnerstvu finansijskih institucija za obračun emisije ugljika – ProCredit Bank Bosna i Hercegovina\n8. Septembra 2021.8. Septembra 2021.\nU cijeloj grupaciji će se provesti standardizovani pristup i objavljivanje informacija o emisijama gasova sa efektom staklene bašte, povezanim sa vlastitim portfolijem kredita i ulaganja\nPartnerstvo finansijskih institucija za obračun emisije ugljika (Partnership for Carbon Accounting Financials (PCAF)) predstavlja globalnu sektorsku inicijativu za standardizaciju mjerenja i objavljivanja informacija o emisijama gasova sa efektom zelene bašte za finansijski sektor. Sa više od 140 banaka i investitora na pet kontinenata, ova inicijativa se nastavlja razvijati u Sjevernoj Americi, Latinskoj Americi, Evropi, Africi i Azijsko-pacifičkoj regiji\nFrankfurt, 8. septembar 2021. – Od svog osnivanja ProCredit grupacija nastoji promovisati ekološki osjetljiv ekonomski razvoj na tržištima u razvoju na kojima posluje. ProCredit banke su pioniri u integraciji pitanja vezanih za klimatske promjene u svoje poslovanje sa malim i srednjim preduzećima (MSP), kao i u svoje interne aktivnosti.\nProCredit grupacija, koja je uglavnom aktivna na području jugo-istočne i istočne Evrope, već duži niz godina u skladu sa Globalnim standardima izvještavanja o održivosti („core“ opcija) transparentno prijavljuje različite nefinansijske pokazatelje i aktivnosti orijentisane na održivost u okviru svog poslovanja (Izvještaj ProCredita o uticaju poslovanja za 2020. godinu) ( Izvještaj ProCredit-a o uticaju za 2020. godinu ).\n„Ekonomski razvoj u zemljama u kojima poslujemo općenito uključuje rastuću potražnju energije ukoliko se ona ne nadoknadi energetski efikasnim ulaganjima ili ulaganjima u obnovljive energije. Primjenom PCAF međunarodno priznate metodologije za mjerenje i objavljivanje informacija o emisijama gasova sa efektom staklene bašte na naš kreditni portfolio i ulaganja jača se naš vlastiti pristup, a, naša tržišta, istovremeno, uključuju u globalne sisteme“, pojašnjava UpravaProCredit Holdinga AG & Co KGaA, matične kompanije ProCredit grupacije.\nZa upite za medije, molimo kontaktirajte:\nAndrea Kaufmann, Odjel za komunikacije grupacije, ProCredit Holding\nAngélica Afanador, direktor, Sekretarijat PCAF\nO Partnerstvu finansijskih institucija za obračun emisije ugljika (PCAF)\nPartnerstvo finansijskih institucija za obračun emisije ugljika (Partnership for Carbon Accounting Financials) (PCAF) na globalnom nivou pokrenuto je u septembru 2019. godine. Ovoj inicijativi do sada se pridružilo preko 140 banaka i investitora. Učesnici PCAF-a zajedno rade na izradi Globalnog standarda za obračun i izvještavanje o GHG za finansijski sektor u cilju mjerenja i obavještavanja o emisijama gasova sa efektom staklene bašte vezanih za njihove kredite i ulaganja. Na taj način, učesnici PCAF-a poduzimaju važan korak prema procjeni rizika povezanih sa klimom, postavljanjem ciljeva u skladu sa Pariškim klimatskim sporazumom i razvijanjem efikasne strategije za dekarbonizaciju našeg društva. Više informacija potražite na stranici https://carbonaccountingfinancials.com/


BANKE UVODE NOVE PROVIZIJE I PODIŽU CENE USLUGA - Jefimija TV, Kruševac\nBANKE UVODE NOVE PROVIZIJE I PODIŽU CENE USLUGA\nNa povećanje bankarskih provizija verovatno utiče i to što će uskoro početi primena izmena i dopuna Zakona o platnim uslugama koji treba da uvedu red u oblasti bankarskih naknada. Izmene i dopune tog zakona stupile su na snagu 16. juna 2018. i počeće da se primenjuju od 17. marta 2019. godine, a u NBS je rečeno da će one doneti brojne novine, prvenstveno u pogledu veće transparentnosti naknada koje naplaćuju pružaoci platnih usluga, kao i veće zaštite korisnika platnih usluga. To će, kažu, doprineti većoj transaprentnosti i uporedivosti naknada koje naplaćuju pružaoci platnih usluga, a posledično i njihovom snižavanju, s obzirom na to da je u interesu pružalaca platnih usluga da vode cenovnu politiku koja će im omogućiti konkurentnost na tržištu, kako bi privukli nove i zadržali postojeće klijente.\nDejan Gavrilović iz Udruženja za zaštitu potrošača “Efektiva” kaže da pojedine banke koriste priliku kada je većina njihovih klijenata na odmoru i povećaju namete ili uvode nove. Gavrilović navodi da klijenti tu ne mogu previše da učine, zato što to još nije suprotno zakonu i da jedino mogu da se raspitaju koja banka ima bolje uslove i promene banku.\nPrethodno: ZAKON O INVALIDIMA RATA BIĆE USVOJEN DO KRAJA GODINE\nSledeće: VEČE EVERGRIN MUZIKE U BAŠTI KULTURNOG CENTRA KRUŠEVAC